Kisah Misteri Sebuah Rumah Yang Dikaburkan Gambarnya Oleh Google Maps

Google Maps sering menjadi rujukan semua orang di seluruh dunia. Ia dilengkapi dengan peta dan juga beberapa pilihan lain yang membantu pengguna untuk bergerak dari satu tempat ke tempat yang lain. Selain daripada itu, pengguna juga boleh melihat kawasan sekitar dengan menggunakan pilihan Google Street View.

Namun, tahukah anda bahawa terdapat beberapa gambar di Google Street View yang dikaburkan oleh pihak Google untuk tujuan keselamatan.

Antara rumah yang telah dikaburkan gambarnya oleh pihak Google Maps adalah Seymour Avenue yang terletak di Ohia, Amerika Syarikat. Rumah ini dikaburkan oleh Google kerana ia menjadi tempat di mana Amanda Berry, Gina DeJesus dan Michelle Knight diculik dan didera oleh Ariel Castro selama hampir satu dekad.

Rumah dua tingkat ini mempunyai empat bilik tidur, bilik mandi, ruang bawah tanah seluas 760 kaki persegi, dua teres, loteng dan sebuah garaj yang berada di luar rumah.

Pada bahagian luar, rumah ini kelihatan biasa. Kelihatan seperti rumah-rumah yang ada di kawasan sekitar. Namun sebenarnya, ia menyimpan seribu satu misteri yang dirungkai sendiri oleh pihak berkuasa setelah mendapat laporan oleh orang ramai.

Kejahatan Ariel Castro tidak bermula dengan penculikan, tetapi lebih kepada seorang yang suka mendera orang. Selama hidupnya, Castro pernah berkahwin dengan seorang wanita dan hasilnya mereka mempunyai empat orang anak. Namun, kesemua anaknya telah didera secara fizikal selama perkahwinan mereka.

Dia kemudiannya bercerai pada pertengahan tahun 1990-an dan keempat anaknya telah dijaga oleh bekas isterinya. Ini meninggalkan Castro dengan rumah dua tingkat dan dirinya sendiri. Walaupun sudah bercerai disebabkan perangainya yang suka mendera, itu tidak cukup untuk menyedarkan Castro, malah nafsu deranya makin membuak-buak.

Pada 22 Ogos 2002, Castro memulakan ‘karier’ barunya daripada seorang pendera kepada seorang penculik. Michelle Knight adalah mangsa pertamanya. Michelle diculik ketika dalam perjalanan untuk berjumpa dengan seseorang bagi menyelesaikan masalah hak jagaan anak. Dia yang sesat ketika itu telah bertindak meminta bantuan Castro.

Castro dan Michelle bukanlah orang asing kerana anak perempuannya adalah teman baik kepada Michelle. Dia memberitahu Michelle bahawa dia mempunyai beberapa ekor anak anjing di rumah untuk diberikan kepada Michelle dan mencadangkan kepadanya untuk berhenti di rumahnya.  Michelle yang tidak mencurigai apa-apa telah bersetuju dengan cadangan Castro.

Ketika tiba di rumah, Castro telah meminta Michelle untuk naik ke tingkat atas dan disitu Michelle telah dikurung dan diikat. Castro juga bertindak mengoyak gambar anak lelaki Michelle dan memberi amaran kepadanya bahawa dia tidak akan keluar dari rumah ini untuk jangka masa yang lama. Michelle dikurung di rumah tersebut selama sebelas tahun.

Mangsa kedua adalah Amanda, dia diculik sehari sebelum ulang tahunnya yang ke-17, iaitu 21 April 2003. Amanda yang baru pulang dari kerja telah memilih untuk berjalan kaki menuju ke rumahnya. Semasa berjalan kaki, sebuah van yang dipandu oleh Castro telah berhenti di hadapannya.

Amanda sebenarnya tidak mengenali Castro. Namun dia termakan dengan kata-katanya apabila Castro menyatakan bahawa dia ayah kepada teman sekolah Amanda. Seperti Michelle, Amanda juga akhirnya terperangkap di rumah Castro dan menjadi tawanan selama lebih satu dekad.

Mangsa terakhir Castro adalah Georgina DeJesus. Dia diculik pada 2 April 2004 ketika berjalan pulang seorang diri setelah berjumpa dengan teman baiknya. Castro menggunakan modus operandi yang sama dengan menyatakan bahawa dia adalah ayah kepada teman Gina.

Ketika berada di rumah, Castro cuba untuk menyentuh Gina dan melakukan perkara-perkara yang tidak diingini oleh Gina. Namun apabila Gina mengugut Castro bahawa dia bakal melaporkan perkara ini kepada polis, Castro mula mengalah. Tetapi Gina akhirnya mendapati bahawa dirinya dirantai dan dikurung bersama dengan dua orang wanita yang lain.

Sepanjang satu dekad, ketiga-tiga wanita terbabit telah didera secara fizikal dan mental. Mereka juga telah dirogol oleh Castro. Namun semuanya berubah apabila Amanda, mangsa kedua yang diculik oleh Castro hamil.

Ketika pertama kali Amanda tahu bahawa dia hamil, dia jadi takut kerana dia tahu Castro sangat tidak suka dengan bayi. Sebelum ini, ketika Michelle hamil, Castro telah memaksa Michelle untuk menggugurkan anak terbabit. Namun anehnya, Castro telah mengizinkan Amanda untuk menyimpan bayi tersebut dan dia berjanji akan menjaga bayi tersebut sehingga dia berusia enam tahun.

Selepas Amanda melahirkan anak, Castro telah menjaga anak itu dengan baik dan membiarkannya berkeliaran di dalam rumah dengan bebas. Pada suatu hari, anak tersebut telah melaporkan kepada ibunya, Amanda, bahawa Castro telah meninggalkan rumah.

Pada mulanya Amanda tidak mempercayai anaknya kerana Castro tidak pernah meninggalkan rumah tanpa mengunci pintu. Ketika anak perempuannya berulang kali memberitahu perkara yang sama kepada Amanda, dia menyedari bahawa ini adalah peluangnya untuk melarikan diri.

Dengan keberanian yang ada, Amanda telah bergegas ke tingkat bawah dan mula menjerit meminta tolong. Salah seorang daripada jiran Castro telah mendengar jeritan Amanda dan bergegas untuk membantu mereka.

Selepas dibebaskan, Amanda segera melaporkan kepada pihak polis. Dia menyatakan bahawa, “Saya diculik dan saya adalah orang yang hilang selama 10 tahun dan kini saya telah bebas.” Perkara itu mengejutkan pihak polis apabila seorang gadis yang hilang selama satu dekad melaporkan kisah penculikannya sendiri.

Ketiga-tiga wanita tersebut dibebaskan pada 6 Mei 2013 manakala Castro pula telah didapati bersalah dan dihukum penjara seumur hidup. Castro kemudiannya bertindak membunuh diri selepas beberapa bulan dihukum penjara.

Baca kisah-kisah menarik yang pernah terjadi di Malaysia dan luar negara. Klik pautan di bawah untuk membaca.

Kisah Ahmad Samerin, ‘Owner’ Kedai Basikal Yang Berjaya Memenangi RM1 Juta Pada Tahun 1991

Hari Ini Dalam Sejarah, Mengenang 75 Tahun Jatuhnya Bom Atom Di Hiroshima Dan Nagasaki


Kisah Misteri Segitiga Bermuda Yang Terletak Di Asia Tenggara, Mengorbankan Banyak Nyawa

Segitiga Bermuda adalah satu wilayah misteri yang sering menjadi tanda tanya. Kawasan ini yang terletak di antara pantai Atlantik Florida (AS), Antiles dan Puerto Rico telah banyak mengorbankan nyawa.

Sehingga kini, sekitar 50 kapal dan 20 pesawat yang lalu di kawasan terbabit akan hilang secara misteri dan jejak mereka gagal untuk dikesan. Namun, tahukah anda bahawa Segitiga Bermuda juga terdapat di Asia Tenggara?

Melalui laporan Sains Maritim yang berjudul Misteri Segitiga Maselembo, kawasan yang terletak antara Bali, Makassar dan Nusa Tenggara telah memakan banyak nyawa.

Bermula dengan tenggelamnya Kapal Penumpang Motor (KMP) Tampomas II pada 27 Januari 1981. Kapal ini membawa 1,105 penumpang, 191 kereta dan 200 motosikal telah terbakar dalam perjalanan dari Jakarta ke Sulawesi dan akhirnya karam di perairan Masalembo. Akibat kejadian ini, 431 orang maut termasuk kapten, Abdul Rivai.

Setelah 25 tahun kejadian tenggelamnya KMP Tampomas 11, kemalangan sama turut terjadi apabila Feri Senopati Nusantara karam pada 29 Disember 2006. Jawatankuasa Keselamatan Pengangkutan Nasional (KNKT) melaporkan bahawa kapal yang membawa 542 penumpang dan tujuh trak besar dilaporkan karam akibat cuaca buruk.

Tidak lama selepas itu, kemalangan jiwa kembali menyelubungi wilayah Masalembo. Kali ini melibatkan pesawat Adam Air yang menuju ke Surabaya-Manado yang terbang pada 1 Januari 2007, seminggu selepas kejadian karamnya Feri Senopati Nusantara.

Pesawat yang membawa 102 penumpang tersebut dinyatakan hilang tanpa jejak setelah tidak dapat dihubungi oleh ATC Makassar. Akibat kejadian ini, semua penumpang, iaitu 102 orang dilaporkan meninggal dunia.

Melalui laporan jurnal terbabit, difahamkan bahawa faktor terjadinya kejadian misteri di Segitiga Masalembo adalah dipengaruhi oleh pertemuan arus yang disebut sebagai Arlindo. Titik pertemuan arus ini terjadi apabila arus dari Jawa dan arus dari Selat Makassar yang berasal dari utara berkumpul di sekitar Segitiga Masalembo.

Faktor kedua ialah pengaruh angin monsun yang bertiup setiap enam bulan. Angin monsun ini berlaku kerana perbezaan pemanasan global antara hemisfera utara dan hemisfera selatan. Angin monsun ini datang setiap 6 bulan dan selalu berubah arah.

Secara geografi, Indonesia diapit oleh dua benua, iaitu Asia dan Australia. Perbezaan tekanan udara di dua benua ini telah mengakibatkan monsun. Monsun yang berasal dari Asia disebut monsun barat, dan monsun yang berasal dari Australia disebut monsun timur.

Dalam satu catatan yang ditulis oleh Sutrisno yang bertajuk Injak pada 2018. Dia menceritakan pengalamannya ketika kapal yang dia naiki menuju ke perairan Masalembo.

“Selama perjalanan itu, yang paling mendebarkan adalah ketika saya memasuki laut Masalembu. Gelombang sangat besar. Kapal Kambuna (kapal yang dinaiki olehnya), yang menurut saya sangat besar, boleh bergoyang, ombaknya sangat ganas sehingga menghantam badan kapal, ”tulisnya.

Katanya lagi, ketita berada di dalam situasi terbabit, otaknya kembali mengingat kejadian-kejadian yang mengorbankan nyawa di kawasan terbabit. Apa yang dia boleh lakukan hanya berdoa serta berharap ombak menjadi tenang.

Mungkinkah ‘kotak berhantu’ ini jadi penyebab PrinceMeed diganggu entiti misteri? Klik pautan di bawah untuk membaca.

Mungkinkah ‘Kotak Berhantu’ Ini Jadi Penyebab PrinceMeed Diganggu Entiti Misteri?

Gadis Ini Terkejut Dengar Rakaman Suara Misteri Selepas Pulang ‘Hiking’ Di Tanjung Tuan

Misteri Okiku, Anak Patung Jepun Yang Rambutnya Memanjang Seperti Manusia


6 Bluetooth Mouse Yang Anda Boleh Pertimbangkan Untuk Selesa Berkerja Secara ‘On The Go’

Tahukah anda bluetooth mouse lebih mudah digunakan kerana boleh disambungkan secara terus pada peranti tanpa perlu dongle tambahan? Jadi, model-model mouse dengan ciri bluetooth ini lebih dicari ramai untuk produktiviti dan keselesaan sewaktu berkerja secara on the go.

Ditambah pula dengan penawaran sejumlah model di dalam pasaran sekaligus membuatkan anda sukar untuk melakukan pembelian yang berbaloi. Oleh itu, kami sediakan senarai enam buah mouse bluetooth yang boleh dipertimbangkan untuk kegunaan seharian berkerja dengan selesa.

Pertama sekali, mouse keluaran UGREEN ini tampil dengan kedua-dua sambungan iaitu wireless dan bluetooth yang mana lebih fleksibel bagi kegunaan seharian. Memandangkan mouse ini direka khas untuk tujuan produktif, maka ia tampil dengan binaan lebih nipis bersama dengan ciri klik yang lebih senyap.

Menariknya, anda boleh terus pasang dan gunakan tanpa sebarang perisian pada sebarang platform termasuklah Windows, Mac, Chrome OS, Linux dan banyak lagi. Anda juga boleh menetapkan kelajuan navigasi sehingga 4,000 DPI di samping mempunyai teknologi Bluray yang mampu memberikan kawalan navigasi yang baik pada setiap masa.

Anda boleh dapatkan UGREEN Wireless Bluetooth Mouse pada harga serendah RM44.90 sahaja di Shopee dan Lazada.

Beli Sekarang UGREEN Wireless Bluetooth Mouse Di Shopee

Beli Sekarang UGREEN Wireless Bluetooth Mouse Di Lazada

Sebuah lagi tetikus berbaloi yang anda boleh dapatkan pada harga di bawah RM100 adalah Huawei CD20. Di samping mempunyai rekaan yang minimalis, ia sangat fleksibel untuk sambungan ke sejumlah peranti termasuklah komputer, tablet dan juga telefon pintar.

Terdapat sensor optikal LED untuk memastikan setiap navigasi boleh dibuat dengan lancar apabila melayari halaman web atau pun membaca dokumen panjang. Tetikus ini juga boleh digunakan dalam tempoh lama kerana menggunakan bateri jenis alkali.

Anda boleh dapatkan Huawei CD20 Bluetooth Mouse pada harga RM69 sahaja di Shopee dan Lazada.

Beli Sekarang Huawei CD20 Bluetooth Mouse Di Shopee

Beli Sekarang Huawei CD20 Bluetooth Mouse Di Lazada

Microsoft selaku sebuah syarikat terkemuka dalam menghasilkan barangan produktiviti berkerja turut hadir dengan mouse tersendiri. Model Mobile Mouse 3600 ini tampil dengan rekaan yang cukup kompak serta ergonomik sekaligus mudah dikendalikan bagi tujuan navigasi.

Bukan itu sahaja, model ini turut dilengkapi Bluetooth 4.0 yang mana berkebolehan beroperasi sejauh 10.5 meter serta pengurusan kuasa yang lebih efisien. Di samping itu, terdapat teknologi BlueTrack yang mampu memastikan ketetapan laser untuk navigasi dengan lancar pada sebarang permukaan menerusinya.

Kini anda boleh dapatkan Microsoft 3600 Bluetooth Mobile Mouse di Shopee dan Lazada dengan harga RM112.

Beli Sekarang Microsoft 3600 Bluetooth Mobile Mouse Di Shopee

Beli Sekarang Microsoft 3600 Bluetooth Mobile Mouse Di Lazada

Jika anda meminati rekaan minimalis seperti Magic Mouse, ini merupakan pilihan terbaik yang bukan sahaja lebih murah malah lengkap dengan pelbagai ciri menarik menerusinya. Selain rekaan yang kompak, Microsoft Surface hadir dengan teknologi Bluetooth 4.2 yang membolehkan anda menavigasi daripada jarak sejauh 10 meter.

Untuk memberikan pengalaman yang baik, model ini mempunyai Swift Pairing yang mana membolehkan sambungan mouse ke komputer dengan pantas apabila berada berdekatan. Terdapat ciri BlueTrack yang mampu memastikan setiap navigasi kekal tepat ketika digunakan pada sebarang permukaan.

Jika anda berminat dengan Microsoft Surface Mobile Mouse ini, bolehlah dapatkan di Shopee dan Lazada pada harga RM129.

Beli Sekarang Microsoft Surface Mobile Mouse Di Shopee

Beli Sekarang Microsoft Surface Mobile Mouse Di Lazada

Antara pilihan ramai di dalam pasaran hari ini adalah Logitech M720 Triathlon yang mana tampil dengan rekaan yang ergonomik di samping lengkap dengan sejumlah ciri menarik menerusinya. Ini termasuklah boleh disambungkan serta beroperasi pada tiga peranti berlainan secara serentak dan boleh digunakan untuk sejumlah platform.

Terdapat beberapa butang tambahan padanya yang boleh dikustomasi untuk membuat shortcut bagi meningkatkan pengalaman penggunaan yang baik. Dari segi prestasi, M720 ini mempunyai ciri Hyperfast scrolling di mana membenarkan ia skrol ke keseluruhan halaman web atau dokumen dengan lancar.

Logitech M720 Triathlon ini sedia ditawarkan pada harga RM179 menerusi Shopee dan Lazada.

Beli Sekarang Logitech M720 Triathlon Di Shopee

Beli Sekarang Logitech M720 Triathlon Di Lazada

Dengan tanda harga lebih RM400, anda boleh membayangkan penawaran hebat dari segi fungsi dan binaan menerusi Razer Pro Click Mini ini. Model ini sememangnya direka khas untuk produktiviti yang mana tampil kompak di samping mempunyai kebolehan mengklik yang senyap sewaktu penggunaan.

Menariknya, anda boleh menyambungkan kepada empat peranti sekaligus secara automatik dan memiliki tujuh butang yang boleh diprogramkan untuk meningkatkan produktiviti sewaktu berkerja. Dengan teknologi Razer™ HyperScroll bakal memastikan pengalaman skrol yang lancar pada setiap masa.

Anda boleh dapatkan tetikus keluaran Razer ini pada harga RM419 di Shopee dan Lazada.

Beli Sekarang Razer Pro Click Mini Di Shopee

Beli Sekarang Razer Pro Click Mini Di Lazada

Berdasarkan senarai di atas, Logitech M720 Triathlon adalah pilihan terbaik kerana mempunyai binaan yang berkualiti di samping lengkap dengan ciri canggih bagi tujuan produktiviti yang diperlukan oleh mereka yang berkerja secara on-the-go. Malah, para reviewer sedia menyarankan produk ini kepada orang ramai.

Memiliki bluetooth mouse sememangnya boleh memudahkan urusan seharian anda lebih-lebih lagi buat anda yang berkecimpung dalam bidang grafik atau pun content creator. Malah, anda lebih fleksibel untuk menavigasi daripada satu peranti ke peranti lain dengan mudah untuk menyelesaikan sesuatu tugasan yang diberikan.


Kisah Model Air Max 1 x Sean Wotherspoon Yang Tidak Akan Dijual Oleh Nike

Selepas pelancaran sneakers paling hype bagi tahun 2018 iaitu Nike Air Max 1/97 VF SW pada April lalu, nama perekanya iaitu Sean Wotherspoon terus menjadi sebutan para penggemar sneakers & streetwear di seluruh dunia.

This last 48 hours has been crazy! Catch me tomorrow for the last stop of the 🌊🌊🌊 before I head to VA! 📸 @julianxberman

A post shared by  Sean Wotherspoon (@sean_wotherspoon) on Nov 18, 2017 at 7:15pm PST

Sejak kolaborasi bersama Nike, Sean terus mengorak langkah dengan beberapa projek berprofil tinggi antaranya kolaborasi dengan GUESS Jeans USA melalui koleksi Farmer’s Market, membuka pop-up shop Round Two di Tokyo serta membuka sebuah lagi kedai Round Two di Miami, USA. Terbaru, Sean telah berkongsi dengan para pengikut Instagramnya sepasang sneakers Air Max 1 unik yang turut diilhamkannya sendiri.

🍎🍏🍋🍊🍓🍅 I AM SO HYPED! This is just a small sneak peek of what I’ve been working on with @guessjeans @guess for our Guess Farmers Market! Always blows my mind seeing an idea come to life!

A post shared by  Sean Wotherspoon (@sean_wotherspoon) on Apr 3, 2018 at 12:12pm PDT

Sean kemudiannya telah diundang ke NikeLab di 21 Mercer Street untuk mengilhamkan sepasang ‘bespoke iD sneakers’ khas untuk dirinya. Dengan bantuan seorang pereka NikeLab, Sean telah diberi kebebasan untuk memilih model, warna serta material yang dimahukannya.

Sean telah memilih model Air Max 1 dan material kegemarannya, corduroy sebagai material utamanya. Selain itu, Sean juga telah memilih untuk mengunakan fabrik bermotifkan bunga (floral) dari pengeluar fabrik terkenal di London, Liberty untuk digunakan. Proses ini boleh ditonton melalui saluran Youtube Round Two dengan tajuk ‘Airmax Day NYC! The Show by Round Two’.

Enam bulan berlalu, akhirnya minggu lalu Sean dengan bangganya telah berkongsi hasil ‘bespoke iD sneakers’ ilhamnya itu di laman Instagramnya. Sneakers unik ini diberi nama ‘Bespoke Air Max 1 Corduroy Tear-Away to Liberty Fabric Floral’.

Ia menampilkan material corduroy pelbagai warna dikeseluruhan Air Max 1 tersebut, namun dengan ciri yang unik iaitu terdapat lapisan fabrik bungaan Liberty London di bawah material corduroy tersebut. Fabrik bungaan Liberty London itu tersembunyi di bawah material corduroy itu dan satu-satunya cara untuk menampakkannya adalah dengan mengoyakkan lapisan material corduroy di atasnya itu.

Sean telah menerima dua pasang sneakers ini dan dia telah mengoyakkan material corduroy itu daripada sepasang darinya untuk memperlihatkan fabrik bungaan Liberty London itu dan mengekalkan yang sepasang lagi dalam keadaan asal.

1 of 2 Bespoke Air Max 1 Corduroy Tear-Away to Liberty Fabric Floral 🌊 Thank you SO much @nikesportswear @nikelab for giving me the opportunity to create some craziness! And thank you @mcfetridge for the inspiration! Every single panel tears off to reveal a different floral fabric under each one. Triple swoosh tongue was a no brainer, 2nd swoosh under the corduroy as well! 🌊🌊 so hyped!

A post shared by  Sean Wotherspoon (@sean_wotherspoon) on Oct 16, 2018 at 9:48am PDT

A post shared by  Sean Wotherspoon (@sean_wotherspoon) on Oct 16, 2018 at 9:49am PDT

Ciri yang sangat menarik ini yang buat kasut ini sangat istimewa. Para Sneakerheads kemudian dilihat sedikit kecewa apabila mengetahui bahawa Air Max 1 unik ini adalah edisi terhad “2 of 2” iaitu hanya dua pasang sahaja telah dibuat khas untuk Sean dan tiada perancangan untuk dipasarkan secara komersial.

Jadi, sama-samalah kita ‘memujuk’ Nike. Mana tahu mungkin sedikit masa lagi Nike terbuka hati untuk mengeluarkan model ini untuk pasaran umum. Bagaimana untuk pujuk Nike? Jom ramai-ramai tanya tentang model ini pada mereka.


Kekurangan Diri Bukan Penghalang Kejayaan Buat Mohd Sukur Ibrahim

Mengenali saudara Mohd Sukur bin Ibrahim, 31 tahun ini pasti memberikan kita inspirasi untuk berusaha lebih kuat sehingga mencapai impian yang diidam-idamkan. Sekiranya beliau boleh berjaya meskipun kurang upaya, apakah yang menjadi halangan bagi mereka yang dilahirkan sempurna dan sihat?

Bagi mengupas latar belakang dan kisah hidup beliau, saya bagi pihak Vocket telah menemubual insan yang berjiwa besar ini. Ikuti kisah seterusnya di sini.

Mohd Sukur adalah pemenang Anugerah OKU Cemerlang Kebangsaan (Keusahawanan) yang menjalankan bisnes perkhidmatan membekal dan memasang permaidani ‘wall-to-wall’ untuk masjid, pejabat dan lain-lain melalui syarikat miliknya, D Strike Solution sejak 2010. Bekas graduan Ijazah Sarjana Muda Teknologi Maklumat dari Universiti Kebangsaan Malaysia ini juga merupakan seorang penceramah motivasi dan penasihat kewangan.

Beliau berasal dari keluarga sederhana di Melaka. Ayahnya seorang pesara tentera, manakala ibunya pula seorang surirumah. Sukur telah menceritakan kepada Vocket bagaimana kehidupannya sebelum berbisnes seperti hari ini.

Selepas tamat belajar di UKM saya terlibat dengan sebuah syarikat MLM. Di situlah permulaan saya memasang impian untuk menjadi jutawan. Saya tidak menyesal pernah terlibat dengan MLM kerana bagi saya ia banyak memberi pengajaran buat saya. Saya ambil bahagian yang positif dan lupakan bahagian yang negatif.

Jika boleh saya tidak menggalakkan sesiapa menyertai MLM terutama yang berasaskan head-hunting, elakkan. Jauhi juga sebarang skim cepat kaya.

Melihat kehidupan leader di dalam organisasi MLM membuatkan saya teruja. Saya berjaya mencapai pangkat yang tinggi dalam organisasi tersebut, mendapat komisyen yang tinggi namun saya tersalah langkah apabila saya terikut-ikut luxury lifestyle mereka yang membeli barangan berjenama, makan di hotel mewah, melancong ke luar negara dan tidak membuat sebarang simpanan, semua duit yang saya dapat semua akan dihabiskan. Akhirnya organisasi tersebut berpecah dan saya jatuh.

Alhamdulillah, saya belajar untuk move on dan let go. Susah untuk saya bangkit semula tapi impian untuk menjadi jutawan tak pernah padam. Impian untuk bantu ibu dan ayah di kampung sentiasa membara. Saya tutup buku kisah lama, berhenti menyalahkan orang lain. Sebaliknya saya perbaiki diri sendiri dan buka buku baru untuk pastikan impian saya tercapai.

Pada masa itu, abah dan mak bersungguh-sungguh pujuk saya untuk bekerja terutamanya menjadi penjawat awam. Demi menjaga hati mak abah saya pergi juga beberapa temuduga kerajaan.

Agak sukar untuk saya mendapat 100% sokongan dari keluarga kerana kegagalan bisnes saya yang terdahulu, namun saya tekad untuk teruskan kerana bagi saya impian saya mampu tercapai dengan pantas sekiranya saya berniaga, InsyaAllah.

Pada waktu itu saya meminta mak dan abah mendoakan kejayaan saya dan merestui apa yang saya lakukan. Walaupun mereka tidak bersetuju dengan pilihan saya untuk berniaga, saya tidak pernah bertegang urat sebaliknya hanya berdiam diri dan mengambil kata-kata mereka sebagai pembakar semangat.

Belajar Dari Kegagalan Membuahkan Hasil Pada Perniagaan Ke-4 Sukur

Gagal dan terus gagal tidak mematahkan semangat Sukur untuk bangkit kembali walaupun keluarga sudah mula risau dan mahukan dia mencari kerja dalam sektor awam. Hanya restu dan doa kedua ibubapa yang diminta olehnya agar dia terus tekad berusaha menebasi rintangan bisnes.

Perniagaan membekal dan memasang karpet yang saya jalankan sekarang merupakan perniagaan ke-4 saya setelah gagal dalam 3 perniagaan sebelumnya. Saya pernah menjadi usahawan MLM selama 2 tahun, membuka dobi yang bertahan 6 bulan sahaja dan menjadi rakan kongsi syarikat hiasan dalaman.

Antara faktor utama kegagalan bisnes saya sebelum ini adalah pengurusan kewangan yang lemah: perbelanjaan melebihi pendapatan, terikut-ikut dengan kononnya ‘luxury lifestyle’ dan cetek ilmu tentang keusahawanan.

Apabila saya memulakan D Strike Solution, saya mengambil pengajaran dari apa yang terjadi atas kegagalan sebelum ini. Saya mulakan dengan modal yang minima, mengurangkan perbelanjaan semampu yang boleh, hidup di bawah paras kemampuan dan mula menjadikan menyimpan wang sebagai hobi dan motivasi diri.

D Strike Solution adalah lambang kebangkitan saya. Alhamdulillah masih utuh bertahan sehingga kini.

Ramai usahawan yang berjaya menyatakan bisnes perkhidmatan adalah model bisnes pertama yang patut diusahakan sebelum beralih ke bisnes berasaskan produk kerana modal permulaannya yang rendah. Adakah itu penyebab Sukur memilih bisnes perkhidmatan? Ini jawapan Sukur:

Ramai bertanya soalan “Sukur, kenapa pilih perniagaan membekal dan memasang karpet? Macam mana boleh mulakan karpet?”

Jawapannya saya pun kurang pasti. Apa yang saya pasti ini adalah rezeki tanpa diduga dari Allah. Ianya bukan pilihan, tapi rezeki dan peluang dari Allah. Saya ambil peluang yang terhidang dan usahakan sehingga ke hari ini.

D Strike Solution bertitik tolak selepas kejatuhan syarikat hiasan dalaman yang saya usahakan bersama dua lagi rakan kongsi.

Syarikat hiasan dalaman itu ditutup kerana seorang rakan kongsi mengikut suami bekerja dan berpindah ke luar negara, manakala seorang lagi memilih untuk makan gaji di syarikat lain. Pada ketika itu saya masih tercari-cari arah tujuan dan satu hari saya mendapat panggilan dari pelanggan yang pernah mendapatkan khidmat syarikat hiasan dalaman kami dahulu mengatakan beliau ingin memasang karpet di pejabatnya.

Saya berterus terang memberitahu syarikat kami sudah tidak lagi beroperasi dan kami sudah berpecah. Namun, beliau bertegas kerana perkhidmatan itu diperlukan dengan kadar segera dan tiada masa untuk mencari syarikat yang lain. Ketegasan pelanggan itulah pencetus bermulanya D Strike Solution.

Buat pengetahuan anda, bisnes berasaskan perkhidmatan yang dibina oleh Sukur ini tidak dimulakan dengan geran bisnes untuk OKU atau membuat sebarang pinjaman untuk berbisnes. Apa yang Sukur lakukan ialah memastikan setiap keuntungan yang diperolehi akan menjadi modal untuk membolehkan syarikat beliau mendapat projek yang lebih besar nilainya.

Berganding Bahu Dengan Bakal Isteri Yang Kini Telah Menjadi Pasangan Hidup Sukur

Baru-baru ini majlis perkahwinan Mohd Sukur bersama pasangannya, Wan Nurul Syazwani Wan Mohd Yen, 27 telah mendapat liputan akhbar tempatan. Jelas terpancar kegembiraan di wajah kedua-dua mempelai ini sewaktu mereka diraikan oleh keluarga dan rakan-rakan. Menurut Sukur, inilah insan yang percaya kepadanya dan sanggup bersusah payah membangunkan bisnes.

Wani, isteri saya sekarang (ketika itu kami belum berkahwin lagi) telah membantu saya membangunkan bisnes ini. Dia mengenali saya semasa saya tidak mempunyai apa-apa lagi. Kami membina perniagaan bersama dengan azam untuk berjaya dan membina kehidupan bersama walaupun susah atau senang. Dia yang akan memandu kereta untuk membawa saya berjumpa pelanggan ke sana dan ke mari kerana saya tidak boleh memandu kereta.

Masih ingat 6 tahun lepas. Masa itu bisnes saya masih baru. Job kurang. Duit lagi lah tak ada. Cara kami nak survive, saya minta Wani cari kerja untuk dapat duit sikit-sikit. Selalu saya teman dia pergi kerja naik KTM. Waktu itu Wani dapat kerja di MAB sebagai kerani dengan gaji RM800 sebulan. Lepasan ijazah dapat gaji macam itu memang sikit. Tapi bertabahlah. Kami anggap itu adalah permulaan sebuah kejayaan. Wani sempat kerja 6 bulan juga sebab lepas itu bisnes kami makin mendapat permintaan. Dan paling penting tiada orang nak bantu saya berjumpa klien. Jadi Wani berhenti kerja dan membantu saya.

Menjadi usahawan adalah lebih mencabar dari makan gaji. Menjadi OKU tanpa kaki dan tangan yang sempurna adalah lebih mencabar fizikal dan emosi berbanding manusia yang normal. Maka, menjadi Usahawan OKU pastinya lebih mencabar buat saya.

Namun saya percaya dan saya telah melaluinya, selepas setiap cabaran yang dilalui hasilnya pasti lumayan. Kuncinya, sabar dan teruskan usaha.

Di awal perniagaan bersama D Strike Solution pastinya mencabar. Ada yang membatalkan tempahan kerana faktor fizikal saya dan tidak yakin dengan kemampuan saya. Ada juga pelanggan yang tidak membuat pembayaran yang jumlahnya membuatkan saya ingin berputus asa meneruskan perniagaan.

Namun saya percaya, Allah Maha Adil. Alhamdulillah untuk nikmat ‘lapang dada’ yang Allah selalu kurniakan kepada saya. Di sebalik cabaran yang saya lalui, ada rezeki berganda yang Allah berikan.

Alhamdulillah, selepas melepasi tempoh 5 tahun bersama D Strike Solution perniagaan ini masih berjalan lancar. Pejabat urusan terletak di Seri Kembangan, Selangor, namun tim D Strike Solution telah mendapat kepercayaan di seluruh Semenanjung Malaysia.

Mak dan abah kini 100% menyokong kerjaya saya. Alhamdulillah sedikit sebanyak saya mampu membantu mak abah di kampung, itukan impian saya. Saya dapat memiliki kereta idaman hati dan dapat berkahwin dengan wanita yang saya cintai. Saya juga telah di anugerahkan Tokoh OKU Kategori Usahawan peringkat kebangsaan pada tahun 2014.

Selain bisnes perkhidmatan memasang permaidani, pada masa yang sama saya turut mendapat jemputan untuk menjadi Penceramah Motivasi untuk pelajar dan juga sektor korporat.

Berkongsi kisah hidup dan semangat juang untuk berjaya adalah keghairahan saya. Bayangkan, tanpa kaki tangan yang sempurna, ketinggian saya cuma 100 cm dengan izin Allah banyak yang telah saya kecapi dari segi material dan rohani. Hebatkan kuasa Allah, jadi saya ingin berkongsi dengan lebih ramai orang kejayaan dan kebahagian adalah milik setiap insan.

Kisah Di Sebalik Memiliki 3 Buah Hartanah

Abah adalah individu utama yang menyebabkan saya membeli rumah pertama saya di Melaka pada tahun 2012. Dulu, setiap kali saya pulang ke kampung soalan wajib abah tidak pernah lupa untuk tanya adalah “Bila Sukur nak kerja kerajaan?”.

Apabila saya memberitahu perniagaan saya sudah stabil, Abah masih tidak percaya. Saya pasti Abah risau jika nasib yang sama berulang kepada saya. Jadi, pada ketika itu saya fikir mungkin dengan membeli sebuah rumah, abah akan percaya dengan perniagaan yang saya usahakan dan berasa senang hati.

Memang agak kelakar apabila saya memilih untuk membeli rumah teres 2 tingkat yang terletak berdekatan dengan rumah kedua ibubapa saya kerana pada masa itu saya harap abah dapat lihat rumah tersebut hari hari dan tidak lagi bertanya tentang kerja kerajaan.

Alhamdulillah, sejak membeli rumah tersebut, Abah memang tidak lagi bertanya tentang kerja kerajaan sebaliknya selalu bertanya tentang perniagaan saya. Idea saya membeli rumah untuk mendapatkan kepercayaan Abah terhadap bisnes saya memang bernas!

Selang 6 bulan berikutnya pada tahun awal tahun 2013, saya membeli rumah kedua saya. Saya membaca beberapa tulisan otai hartanah, membeli rumah pun mampu membuatkan kita ketagih untuk terus membeli rumah seterusnya. Rumah kedua saya di Kajang saya beli dengan harga 10% dibawah harga bank value kerana tuan rumah tersebut inginkan tunai segera. Alhamdulillah.

Rumah ketiga pula saya baru sahaja saya miliki pada tahun 2015.

Ramai yang cakap Sukur Ibrahim ada self esteem yang tinggi, dalam bahasa senangnya keyakinan terhadap diri sendiri yang tinggi. Sejujurnya ia adalah hasil pembinaan jati diri dan penerimaan diri yang berterusan. Proses belajar yang masih berterusan sehingga hari ini. Beri peluang pada diri untuk proses tersebut. Ia akan bermula apabila anda mula menyayangi diri sendiri. Sayangi diri sepenuh hati, terima siapa diri kita yang Allah jadikan dan lakukan yang terbaik!

Pertama sekali, mula terima dan sayang diri sendiri. Fake it until you make it. Memang susah untuk menerima nasib diri, tapi berpura-puralah kita kuat untuk menerima nasib ini sehingga akhirnya kita benar-benar menerima sepenuh hati dan redha. Selepas itu, hidup kita akan lebih ceria dan bahagia.

Saya bertuah dikurniakan mak dan abah yang hebat membesarkan saya dengan sempurna, memberikan didikan dan pendedahan yang terbaik buat saya. Adik-beradik dan saudara mara yang menyayangi saya. Saya juga bertuah dikurniakan sahabat-sahabat yang banyak membantu dan orang sekeliling yang banyak mendoakan saya.

Kedua, buka peluang untuk diri sendiri merasai nikmatnya dunia yang Allah ciptakan untuk kita semua sehingga kita bertemu Pencipta.

Ketiga, seseorang bahagia bukan kerana dia memiliki banyak perkara, tetapi kerana dia tidak membandingkan miliknya dengan milik orang lain. Berbahagialah kita dengan cara kita.

Tonton kompilasi bergambar kisah hidup Sukur dari kecil hingga dewasa:

LIKE dan FOLLOW Vocket di Facebook serta Instagram


Cerita Menarik Tentang Orang Muslim Di Jepun. Bagaimana Mereka Menghadapi Cabaran Masyarakat Di Sana

Masyarakat Jepun terkenal dengan amalan disiplin yang tinggi serta sangat menjaga kebersihan.

Namun hakikatnya Islam adalah sesuatu yang asing di kalangan masyarakat Jepun. Tapi disebalik keasingan ini, ada dikalangan rakyat Jepun yang telah memeluk Islam.

Kali ini mari kita berkenalan dengan saudara seagama dari bumi matahari terbit ini.

Didalam video penuh inspirasi ini, mereka berkongsi kisah bagaimana mereka mengenali Islam dan cabaran yang dihadapi dalam melakukan kerja-kerja dakwah agar Islam tidak di salah anggap oleh masyarakat Jepun.

Honestly I found Islam in Japan, but Japan is not a Muslim country. However in other countries, we are Muslims but we don’t find Islam.

Sangat mendalam kata-kata ini. Renung-renungkan.


‘Untold Story’ Kisah Bangkit Semula Pengasas TheLorry.com Dari Zaman Kegelapan

Pada 10 Oktober 2015, The Vocket telah mengadakan #vockettalk3, bertempat di MaGIC, Cyberjaya. Terdapat 5 orang panel dari pelbagai bidang telah membentangkan perkongsian tentang bagaimana mereka memulakan perniagaan. Salah seorang speaker yang terlibat ialah Nadhir Ashafiq iaitu pengasas sebuah solusi sektor logistik (lori) yang sedang meningkat naik dengan pantas, iaitu TheLorry.com. Sebelum ini kami ada berkongsi tentang beliau di sini.

Dua orang peserta, Tuan Hazimin Harun dan Tuan Mohd Faiz dengan baik hatinya telah membenarkan kami berkongsi semula nota mereka dengan pembaca Vocket. Kami telah gabungkan penulisan ini juga dengan nota yang kami ambil. Semoga penulisan di bawah membantu anda menjalankan startup pertama dengan lebih berilmu dan penuh keyakinan.

Nadhir Ashafiq, pengasas TheLorry.com merupakan graduan Universiti Curtin, Australia. Beliau bekerja di CIMB Investment selama beberapa tahun, sebelum menjawat jawatan Pengurus Kewangan di Abda Aviation.

Beliau merupakan seorang yang agresif dan amat tidak suka melakukan sesuatu pekerjaan yang sama berulang kali dalam tempoh yang panjang. Maka beliau membuat keputusan untuk berhenti kerja dan mula membangunkan app pertama bernama Glokalise.

Glokalise adalah sebuah applikasi untuk kegunaan rakyat asing yang tinggal di sesebuah negara – dengan tujuan supaya mereka dapat berkomunikasi sesama mereka. Sebagai contoh, rakyat Malaysia yang tinggal di UK, boleh menggunakan applikasi Glokalise untuk berhimpun dalam satu bumbung yang sama secara maya.

Malang tidak berbau, selepas beberapa ketika, Glokalise GAGAL. Tiada seorang pun mahu menggunakan applikasi ini.

Menurut Nadhir, antara punca kegagalan Glokalise ialah:

1. Tidak turun padang untuk buat validasi produk (gagal buat kaji selidik).

2. Kos terlalu tinggi untuk projek pertama.

3. Produk Glokalise tidak diperlukan sebab sudah wujud applikasi lain yang menyelesaikan masalah yang mereka cuba selesaikan, iaitu – Whatsapp dan Facebook.

4. Syok sendiri, walhal orang lain tidak mahu gunakan applikasi ini pun.

Rentetan daripada peristiwa ini menjadikan Nadhir GAGAL terduduk. Buat beberapa ketika beliau berada dalam zaman kegelapan – malah ketika ini, beliau mengelakkan diri daripada menghadiri majlis kahwin untuk mengelakkan soalan-soalan yang beliau takuti, iaitu, “Buat apa sekarang?”

Nadhir melihat bidang logistik masih lagi terlalu tradisional dan kurangnya inovasi dalam bidang ini. Pemandu-pemandu lori masih menampal iklan-iklan di pokok dan tiang lampu untuk mendapatkan pelanggan. Melihatkan situasi ini, akhirnya timbul idea beliau untuk mewujudkan TheLorry.com, iaitu sebuah solusi lengkap yang menghubungkan pelanggan dengan pemilik-pemilik lori.

Ketika projek Glokalise, Nadhir menghabiskan sehingga berpuluh ribu untuk mencipta applikasi itu dan kemudian mendapati tiada siapa pun mahu menggunakannya. Belajar daripada pengalaman lalu, Nadhir pada kali ini nekad membuat validasi dahulu.

Beliau membeli alamat domain TheLorry.com pada harga RM30 dan kemudian menyambungnya kepada satu laman Blogspot. Beliau belajar bagaimana untuk membangunkan borang online sendiri, dan kemudian meletakkannya di laman Blogspot tersebut. Beliau juga membelanjakan sedikit wang untuk Google Ads demi menarik bakal pelanggan ke website beliau. Ternyata, usaha beliau berhasil. Tempahan pertama diterima dari seorang pelajar Iran di Malaysia yang mahu berpindah. Tahulah Nadhir bahawa projek beliau kali ini mempunyai nilai sebenar, dan boleh pergi jauh.

Untuk memahami lagi industri, Nadhir sanggup bekerja sebagai kelindan lori selama beberapa bulan. Ternyata usaha beliau berbaloi, kerana beliau dapat mengenali ragam pelanggan, pemandu lori dan pemilik-pemilik syarikat. Dan dapat mengetahui “inside knowledge” yang boleh didapati hanya dengan berada dalam industri. TheLorry.com yang pada mulanya menyediakan perkhidmatan untuk pengguna akhir (B2C), kini sudah mula membekalkan perkhidmatan untuk pemilik-pemilik bisnes lain (B2B).

Ketika ini, TheLorry.com sedang berkembang dengan pesat. Kejayaan laman web ini mendapatkan “traction” atau perhatian pasaran adalah disebabkan faktor-faktor berikut:

TheLorry.com jelas dengan misi mereka mahu mengubah industri logistik, khasnya lori, daripada cara tradisional kepada cara berteknologi tinggi. TheLorry mencipta solusi iaitu laman web yang mudah digunakan, tetapi berkesan menghubungkan pelanggan dengan pemandu lori.

Pada asalnya TheLorry menggunakan solusi dengan model Expedia. Melalui model ini, pelanggan akan memasukkan destinasi “From” dan “To”, dan TheLorry akan mencadangkan beberapa vendor (pemilik syarikat atau pemandu) lori serta harga yang ditawarkan. Cara ini hanya menghasilkan 1 tempahan sehari.

Perkara ini berlaku disebabkan pengguna akan mendapat nama vendor, buat carian dalam Google, dan telefon vendor itu secara terus. TheLorry juga menghadapi masalah ‘scalability’ untuk mendapatkan sebut harga daripada semua syarikat untuk semua destinasi dan isu ‘supply’, apabila vendor yang dipilih pelanggan tidak dapat membekalkan lori.

TheLorry akhirnya menggunakan model Uber, di mana TheLorry yang akan menentukan harga penuh mengikut jarak, tol dan kos-kos lain. Pusingan kerja juga dapat diberikan kepada pemandu lori dengan lebih adil dan ini menyelesaikan masalah ‘supply’ dari vendor lori.

3. Memulakan bisnes dengan gaya “lean startup”

Iaitu dengan modal minima dan sumber terhad. Laman web pertama hanya menggunakan Blogspot dan Google Ads.

4. Fahami keperluan sebenar pelanggan dan vendor.

Tahu proses apa yang boleh diautomasikan dan apa yang tidak.

5. Pastikan produk kita selesaikan masalah yang KETARA.

Adakah produk anda menyelesaikan masalah sebenar atau “nice to have”.

Adakah orang mengalami “kesakitan” dan sangat memerlukannya?

6. Pastikan solusi yang kita tawarkan adalah lebih bagus dan lebih efisyen daripada solusi sedia ada.

Adakah produk kita membantu – menambahkan pendapatan / mengurangkan kos / mempunyai “feel good factor” / dan mengurangkan “time consumption”.

7. Lancarkan produk dengan cepat dan belajar secepat mungkin.

Networking. Rajin jumpa semua ‘stakeholder’ dan pemain industri.

9. Pencarian pengasas bersama atau “co-founder” umpama mencari pasangan hidup.

Cari mereka yang mempunyai visi, misi dan chemistry yang sama.

10. Untuk “tech startup”, jangan takut kalau tak pandai coding.

Banyak ilmu dalam web. Belajar sendiri kalau tak nak “outsource”.

Mazhab TheLorry: Sekiranya terpaksa menghadapi kerugian demi mempertahankan kualiti, teruskan. “Quality trumps over quantity”.

12. Jangan harapkan “work-life balance” dalam berbisnes.

“Restart” minda anda 5 kali sehari melalui solat.

Rezeki tidak datang bergolek, Nadhir berusaha mengenali mentornya kini, iaitu  Lee Ching Wei dari iMoney.com. Beliau mencari acara yang dihadiri oleh Lee, berkenalan dengan beliau dan mengajak Lee minum kopi bersama. Nadhir menceritakan tentang perjalanan TheLorry, dan akhirnya beliau diterima sebagai protege Lee.

Kisah yang penuh mencabar, tetapi penuh adventure. Kami doakan TheLorry terus maju jaya.

BACA: Bagaimana Lelaki Ini Membina Perniagaan Daripada 9 Telekung Hingga Ke-5 Cawangan Butik

LIKE dan FOLLOW Vocket di Facebook serta Instagram


Kisah Nokia Yang ‘Hilang Taring’ Kerana Tidak Mahu Berubah

Masihkah anda ingat akan telefon bimbit ini? Telefon bimbit Nokia 3310 ini adalah telefon bimbit yang sangat ikonik pada awal tahun 2000 dan dikenali dengan ketahanannya.

Dua dekad telah berlalu namun Nokia yang dulunya mempelopori industri telefon bimbit kini kurang ‘sengat’. Hairan, bagaimana sebuah syarikat gergasi seperti Nokia boleh jatuh merudum?

Jawapannya tidaklah semudah menuding jari pada setiap kesalahan yang dibuat, ianya mungkin lebih kompleks daripada itu. Mari kita rungkai.

Tidak manis untuk kita membincangkan tentang kegagalan jenama telefon bimbit ini tanpa meraikan era kegemilangannya pada satu ketika dahulu.

Nokia mula memasuki industri telefon bimbit pada awal tahun 90-an namun mula popular pada akhir tahun 90-an dan awal tahun 2000. Pada bulan Oktober tahun 1998, Nokia tersenarai sebagai telefon bimbit yang terlaris di pasaran dan pada tahun 2007, pelopor industri telefon bimbit ini memegang sebanyak 50% daripada bahagian pasaran telefon bimbit.

Sayang sekali, era kegemilangan Nokia tidak bertahan lama. Setelah beberapa tahun merasai manisnya kejayaan, Nokia jatuh merundum pada tahun-tahun seterusnya akibat kekurangan inovasi dan pelbagai faktor lain.

Tahun 2013 merupakan tahun gelap buat Nokia. Jenama yang dulunya memonopoli industri telefon bimbit dan mempunyai sebanyak 50% dari bahagian pasaran jatuh teruk dan berjaya memperoleh sebanyak 5% dari jumlah keseluruhan market.

Saban tahun, industri teknologi telefon bimbit kian berubah. Telefon bimbit tradisional kini digantikan dengan telefon pintar. Apabila jenama-jenama lain mula mengorak langkah kearah pembangunan, Nokia masih lagi ditempat yang sama.

Walaupun Nokia merupakan yang pertama untuk mengeluarkan telefon pintar dengan sistem operasi Symbian pada tahun 2002, ianya tidak cukup untuk berjalan seiring dengan pembangunan teknologi yang bergerak pantas.

Tidak kurang dari itu, apabila jenama-jenama lain seperti Samsung dan Apple bersaing untuk mengeluarkan telefon pintar yang terbaik, Nokia memilih untuk mengeluarkan versi telefon yang lama. Hal ini secara tidak langsung mengubah fokus pengguna kepada jenama-jenama lain yang menawarkan kelainan.

Sikap Nokia yang memilih untuk tidak berubah menjadi dalang dalam punca kegagalannya. Industri telefon bimbit lama-kelamaan menjadi tepu dengan kehadiran jenama lain. Tidak lama dari itu, industri tersebut kini dimonopoli oleh jenama-jenama besar dan kompetitif seperti Samsung dan Apple.

Tambahan lagi, industri telefon bimbit kelas rendah atau low-end pula didominasi jenama telefon bimbit keluaran China seperti Huawei. Hal ini membuatkan Nokia tidak lagi ada tempat di dalam market industri.

Jenama Nokia dulunya cukup popular dikalangan pembeli. Nokia mempunyai reputasi yang sangat baik dikalangan pengguna dari dulu malah hingga kini. Rata-rata masih lagi mengenali Nokia sebagai jenama telefon bimbit yang mempunyai ketahanan yang baik. Namun,itu sahaja yang mungkin diingat.

Oleh itu, usaha Nokia untuk kekal relevan di dalam industri tidak membuahkan hasil kerana walaupun jenama tersebut mempunyai reputasi yang baik, ia tidak cukup untuk membuat pengguna untuk membeli. Pengguna melihat Nokia sebagai sebuah jenama yang ikonik pada suatu ketika dahulu, tapi tidak lagi kini.

Apple dan Samsung sangat bagus dalam mengatur strategi pemasaran. Kedua-dua jenama tersebut melahirkan telefon pintar premium atau turut dikenali sebagai flagship yang turut disertakan dengan pelbagai pembaharuan setiap kali telefon pintar dikeluarkan.

Ini membolehkan jenama-jenama tersebut mendominasi pasaran kerana mereka tahu bahawa apa sahaja yang bakal dirilis, pasti akan dinantikan pengguna. Antisipasi daripada pengguna merupakan sesuatu yang Nokia tidak miliki.

Pada tahun 1996 -2000, Nokia sangat aktif dalam keluaran telefon bimbit. Keluaran yang berlebihan pada tahun-tahun tersebut memaksa pihak pengurusan untuk memilih antara inovasi dan pembiayaan. Ini adalah punca kenapa pihak penyelidikan dan pembangunan jenama tersebut tidak mempunyai modal yang cukup untuk meneruskan pennyelidikan dan seterusnya mengeluaran telefon pintar yang inovatif.

Persaingan dalaman di kalangan pihak pengurusan merupakan duri dalam daging dan punca kejatuhan Nokia. Kekurangan koordinasi dalam pengurusan dan sikap ingin menang pengurus menjadi punca kepada pelbagai masalah dalaman Nokia.

Walaupun persaingan dalaman di kalangan pihak pengurusan mendorong kepada pelbagai masalah di dalam syarikat, semuanya mungkin boleh dihapuskan jika Nokia mempunyai pengurus yang berwawasan.

Sayang sekali, pihak pengurusan Nokia hanya mementingkan keuntungan jangka pendek tanpa menghiraukan masa hadapan. Ini membuka peluang kepada pesaing untuk mengisi kekosongan market di dalam industri.

Apabila syarikat berada di kedudukan yang selesa, ini menyebabkan pengurus dan pekerja menjadi leka dengan kesenangan dan kemudiannya menjadi tidak proaktif. Hasilnya, tiada inovasi di dalam syarikat dan produk yang dirilis. Ini lah antara punca kejatuhan jenama yang pernah digemari ramai ini.

Berdasarkan punca-punca kegagalan Nokia, terdapat pelbagai perkara yang boleh kita pelajari. Antaranya adalah, syarikat tidak boleh berasa selesa, pentingnya persaingan, pentingnya pengurusan dalaman dan kepentingan visi.

Setiap kejayaan hendaklah disambut namun, jangan biarkan ia menjadi punca kejatuhan kita kelak. Penting untuk sebuah syarikat untuk berubah ikut peredaran zaman untuk kekal relevan, terutama sekali jika berada di dalam industri yang “fast-paced” seperti ini.

Persaingan yang sihat adalah penting bagi mendorong syarikat untuk terus berinovasi dan memberikan yang terbaik. Berbalik kepada point pertama, jangan terlalu selesa dengan kejayaan. Jadikan kejayaan sebagai pendorong untuk terus berjaya.

Kegagalan dari dalam akan menjadi penyebab keruntuhan syarikat. Seperti yang kita dapat lihat dalam kes Nokia, persaingan dalaman dan sikap pekerja yang tidak proaktif telah merosakkan lagi keadaan.

Jenama yang dulunya disegani, kini tidak lagi relevan. Sebagai ahli pengarah, penting untuk anda untuk berfikir jauh. Jangan letakkan fokus kepada keuntungan masa dekat, sebaliknya, laburkan keuntungan kepada sektor penyelidikan dan pembangunan. Percayalah, ia akan membuahkan hasil.

Syarikat yang tidak mempunyai visi boleh diibaratkan sebagai hidup tiada arah tujuan. Kerana itulah penting sekali untuk pengurus berfikiran jauh. Walaupun syarikat mempunyai pelbagai masalah dalaman, visi mungkin dapat membantu memberi nafas baru kepada syarikat.

Nokia bagaimanapun kini bangkit dengan penawaran baharu untuk telefon pintar keluaran mereka. Ini beberapa model baharu daripada Nokia dalam usaha menawan kembali minat pengguna kepada jenama berkenaan.

Telefon Pintar Android One Nokia 2.2 Dilancarkan Dengan Harga RM399

Nokia 9 Pureview Dilancarkan Dengan Lima Kamera Pada Bahagian Belakang

Nokia Mungkin Bakal Kembalikan Semula Model Legend XpressMusic


Pelajar Dalami Agama Selepas Terpikat Dengan Sikap Sederhana Seorang Sahabat

Nota Editor: Kisah ini asalnya telah dikongsikan di akaun Facebook Nurul Raudhah Abd Aziz tentang sahabat beliau bernama Shaza.  Kami kongsikan semula di sini dengan izin dari penulis. Semoga kisah ini turut membawa manfaat untuk kita terutama pesanan Shaza yang tersemat kukuh di ingatan penulis ini.

Masa mula-mula saya masuk UiTM dulu, saya tak pernah tahu pun pasal tarbiyah. Tudung saya atas dada. Ikhtilat tak berapa nak jaga. Perasaan cinta pada Allah dan Islam tu kurang ada.

Bila masuk UiTM, saya terduduk sebelah perempuan yang tinggi. Tudungnya labuh sekali. Dia biasa-biasa saja tapi saya senang melihat dia.

Masa orientasi, saya perhatikan cara dia sahaja. Memang dia bertudung labuh macam orang lain yang saya nampak. Tapi saya dapat rasa dia sangat lain.

Jujurnya apa yang saya nampak, selama ni orang yang bertudung labuh akan berdakwah dengan percakapan, berdakwah dengan nasihat, dan macam biasa, saya dah kalis dengan semua tu.

Tapi bila lihat dia ni, tanpa sebut apa-aapa pun saya dah tertarik dengan dia.
Masa taklimat, kalau ada lelaki yang berceramah, dia tak akan tengok lelaki tu. Dia akan pandang dinding, pandang bawah, pandang tepi. Tapi dia dengar.

Lepas tu, kalau dalam orientasi, masa bersenam, dia bersenam sekali. Bila tiba part tonggek-tonggek, dia akan berdiri tegak tak ikut sekali. Dia tak pilih kasih. Dia kawan je dengan semua orang. Orang freehair pun senang dengan dia.

Dah seminggu saya perhatikan dia, tibalah waktu kelas. Ditakdirkan saya dapat duduk belakang dia. Saya tanya dia, ‘Nama siapa?’ ‘Syaza’.

Saya tanya lagi sebab muka dia nampak matang dan memang tinggi. ‘Umur?’
’20 tahun’. Masa tu saya 18 tahun. Sebelum ni dia belajar kat Sunway College. Tapi tak boleh bawa.

Dia berhenti dan masuk UiTM. Sebab tu dia tua sikit. Sejak dari tu saya panggil dia Kak Syaza.

Dia sangat humble masa dah start P&P. Takde pun nampak pandai ke apa. Tapi Ya Allah, setiap kali lepas habis belajar, mesti dia akan jumpa lecturer dan tanya soalan yang tak terlintas di fikiran saya.

Dari cara dia memang dah dapat agak, cara dia fikir tak sama macam cara kebanyakan orang fikir. Lepas tu, buatlah quiz, test, and everything. Dia selalu score 100%. Paling rendah markah yang dia pernah dapat 96%. Tak pernah lagi rendah dari yang itu.

Sampai saya jeles lah dengan dia. Saya tanya housemate dia, apa yang dia buat sampai boleh jadi begitu pandai? Housemate dia cakap, dia biasa je. Cuma solat tak pernah tinggal. Lepas subuh dia tak akan tidur.

Dan paling menarik masa dia tak boleh solat, dia akan bentang kain batik ikut arah kiblat dan berzikir seolah-olah dia boleh solat.

Saya tanya, ‘ Hah! Kenapa pelik sangat?’ Housemate dia cakap dia memang macam tu.

Hari tu saya ada tanya dia sendiri kenapa buat camtu. Dia cakap, supaya nanti dah kahwin dan ada anak, anak dia akan tengok yang hubungan dengan Allah takkan putus walaupun ‘tak boleh solat.

Tegak bulu roma saya bila dengar. Sumpah, tak pernah saya lihat orang luar biasa macam ni. Biasa tapi luar biasa.

Sampai lah satu hari saya terbuka hati nak bertanya lagi. ‘Akak, kenapa akak pakai tudung labuh?’

Dia pandang saya dan tersenyum. Dia tanya saya balik, ‘Awak rasa kenapa?’

Dari cara dia tanya, saya tahu. Dia bukan menyindir. Biasanya kalau saya tanya orang bertudung labuh yang lain, mesti diorang bagi dalil panjang berjela kalah lori treler. Tapi dia tak. ‘Err. Sebab akak alim?’

‘Bagi awak, alim tu macamana?’ Dia sedikit ketawa. Lucu tengok saya.
Bila dia soal saya balik, huhu . Mana lah saya tau! Tergaru-garu kepala nak cari jawapan ntah kat mana.

‘Err. Alim tu macam akak lah. Pakai tudung labuh. Kuat ingat Allah.’

Lepas tu, dia ketawa sambil geleng. ‘Akak tak alim. Akak masih jahil. Akak pakai macam ni sebab akak orang Islam macam awak.’ Automatik saya rasa malu dan pegang tudung sendiri.

Dia sambung lagi, ‘Kita sembah Tuhan yang sama kan?’ Saya angguk.
‘Awak tanya lah hati.’ Saya terfikir apa yang dia kata. Malangnya saya tak boleh fikir. Argghhh !

Senang cerita, dia memang role model lah. Bijak, suka cari peluang, mudah didekati sesiapa saja. Cara dia yang serba boleh itulah buat saya sentiasa berbual dengan dia dan berdamping dengan dia. Alhamdulillah, masuk semester 2, saya serumah dengan dia. Cara hidup dia saya nampak depan mata.

Hahahahahaha. Memang ! Dia biasa jaaa. Paling lawak, dia suka mengigau. Tapi apa yang dia mengigau tu lucu dan mengkagumkan.

‘Jazakillah ukhti. Ok-ok. Esok Syaza datang.’
‘Ya Allah, aku futur!’
‘Asbahna Muqminan haqqan!’

Ni lah ayat power masa dia mengigau. Fuh. Ini lah yang buat saya kagum. Masa tidur pun terus ‘Islamik’.

Yelah, katil double decker. Katil saya bawah dia. Dengar jelas sangat apa yang dia igaukan. Selalu saya tengok dia solat tepat pada waktu, selalu baca quran, zikir atas kain batik masa tak boleh solat dan tak ada sesuatu yang luar biasa dari itu melainkan Allah takdirkan saya terbaca diari dia.

Diari tu penuh keluh kesah yang dia tak pernah cerita. Saya menangis baca. Insan gagah macam dia rupannya lagi banyak problem dari saya. Tak ada satu catatat pun yang dia TAK akhiri dengan ‘Sungguh Allah itu maha memudahkan kesulitan’. Aku berserah.’

Di tengah diari tu saya terbaca jugak ‘1000 impian sebelum ajalku tiba’. Tercatatlah kat situ segala amalan yang dia nak buat. Termasuk tak tinggal zikir waktu tak boleh solat. Yang simple pun dia tulis. Contoh macam:

Tak mungkir janji.
Satu Hari 100 Alhamdulillah.
Husnuzhon meskipun pada seorang Cikaro.

Macam-macam! Rupa-rupanya kekuatan dia ALLAH & INGAT MATI.

Saya dengan rela hati cakap nak masuk dunia tarbiyah. Dia terus belikan saya tudung bidang 48 dan sepasang handsock. Saya pakai dan saya suka.

Alhamdulillah. Usrah dia memang best. Ada game sirah, ada part Tajwid, tazkirah yang sangat ohsem. Hati saya terpaut dengan usrah dan tak mau tinggal dah !

Alhamdulillah, pointer saya makin tinggi biarpun sibuk dengan usrah. Akhirnya masa nak final exam hari tu saya nampak mata dia bengkak. Dia tak tidur malam sampai lah hari nak exam. Bila ditanya, dia tak jawab.

Dia masuk dewan macam biasa tup tup keluar awal. Paper seterusnya pun macam tu. Dah habis semua exam, saya tanya dia sebab nampak dia tergesa-gesa. ‘Akak nak pergi mana? Kenapa mata bengkak sangat ni?’

‘Ayah akak meninggal 2 hari lepas. Akak kena balik. Doakan akak tau.’
Dia peluk saya lama.

Itulah kali terakhir saya bercakap dengan dia. Saya sebak sangat sebab masa ayah dia meninggal tu, exam kami berderet. Memang padat. Tapi tetap gagah. Dia tak balik. Dia stay kat kolej.

Dah habis exam, semua pun kemas barang balik kampung masing-masing. Itulah kali terakhir jumpa. Lost contact. Nombor dia dah tukar. FB tak guna dah. Saya benar benar lost contact dengan dia!

Sedih. Saya ingat lagi pesanan dia bila saya tanya dia; ‘Akak, macamana nak lekat dengan ilmu? Saya baca banyak kali nota saya. Tiap kali lepas kelas kot. Tapi tetap tak masuk. Saya tengok akak relax je tapi markah tetap high high sehigh awan nano!’

Dia cakap; ‘Ilmu tu cahaya. Cahaya tak akan pergi pada benda yang kotor. Gelap. Cuba awak fikir balik, ada tak apa yang awak dah buat sampai ilmu tak mahu lekat dengan awak?’

Saya fikir. Banyak banyak banyak kali. Ya.. Memang ada. Saya suka berjimba dengan kawan. Saya masih ada crush. Saya suka mengumpat, gosip. Saya menyampah dengan doktor bila-bila dia masuk kelas lambat.

Terus sejak tu saya muhasabah. Saya jaga hati dari buat maksiat. Jaga diri dari buat dosa. Walaupun yang kecil-kecil. Alhamdulillah, sampai sekarang takyah struggle sangat dalam study, mudah je ilmu tu masuk dan lekat. Mudah sangat nak faham pelajaran.

Last but not least, ayat Kak Syaza yang sangat saya tak boleh lupa, ‘ Apa-apa yang disandarkan pada Allah, urusan lainnya juga pasti akan Allah mudahkan sama tanpa perlu awak work hard. Ingat tau. Allah.

BACA: Demi Rezeki Halal ‘On Call Runner’ Ini Terima Upah Seikhlas Hati Anda

BACA juga: Pakcik Tua Sanggup Asingkan Diri Demi Menjaga Akidahnya

LIKE dan FOLLOW Vocket di Facebook serta Instagram


Layanan Baik Pengawal Keselamatan Kepada Anak OKU Buat Bapanya Tersentuh Hati

Nota Editor: Kisah ini asalnya telah dikongsikan di fb wall Farid Hanif, seorang ayah yang mempunyai anak yang mengidap celebral palsy. Secara umumnya cerebral palsy adalah satu terma yang merujuk kepada permasalahan pergerakan otot dan postur, yang disebabkan oleh kecederaan otak samada sebelum atau selepas lahir. Kita ikuti kisah beliau sewaktu pertama kali berkunjung ke Avenue K baru-baru ini dan telah ditemukan dengan seorang pengawal keselamatan yang baik hati di situ.

I never lose faith in humanity. Sabtu lepas semasa gua ke Avenue K, guard ini telah menunjukkan gua petak parkir OKU (mungkin kerana dia nampak sticker OKU di cermin belakang), menunggu kami membuka pintu kereta, menunggu dengan sabar kami membuka seat belt kakak, membantu dengan sabar meletakkan kakak ke stroller, dan menolak stroller kakak sehingga ke lif. Semasa nak balik pun dia tetap juga membantu. Allahurabbi. Bergenang air mata gua beb. Semoga Allah merahmati guard ini. Gua tak jumpa je page facebook Avenue K, kalau tak gua dah mesej Avenue K supaya promote dia jadi ketua security.

Menurut Farid anak beliau menghadapi komplikasi semasa lahir. Proses kelahiran yang panjang menyebabkan otak anaknya tidak mendapat oksigen dan berlaku pendarahan. Bahagian otak anak beliau yang mengawal fungsi pergerakan dan pembelajaran telah cedera, dan ini membataskan pergerakannya serta mengakibatkan dia mengalami tumbesaran yang terbantut (Global Developmental Delay).

Kebiasaannya setiap pesakit cerebral palsy akan memerlukan bantuan seumur hidup, tapi dengan latihan dan fisioterapi, ia boleh mengawal simptom-simptom kekejangan dari menjadi lebih teruk.

Luahan dari kami yang punya anak cerebral palsy dan anak-anak istimewa yang lain kepada masyarakat – berhentilah memandang anak kami seperti mereka bukan manusia. Tu sebab saya rasa terharu dengan tindakan security guard tu dan kalau boleh saya ingin membalas kembali.

Tanpa di sangka rupanya layanan baik pengawal keselamatan itu mendapat perhatian pihak pengurusan Avenua K.

Subhanallah, alhamdulillah! Update terbaru; mesej gua mendapat respon dari Avenue K. One good turn deserves another. Guard tersebut telah menggembirakan kami tanpa disangka, dan kini giliran gua pula untuk membuat perkara yang sama. Doakan!

Inilah antara secebis kisah yang menyentuh hati dan wajar di teladani. Menurut Farid, beliau baru saja dimaklumkan nama pengawal keselamatan tersebut adalah Ahmad, dari Nepal.

Sesungguhnya kita manusia adalah sama di sisi tuhan, yang membezakan adalah sifat-sifat luhur yang kita hamparkan dan sebarkan kepada insan lain beserta keimanan dalam diri.


Cerita Belakang Tabir 3 Pemuda Malaysia Panjat Bangunan 101 Tingkat Di Dubai

Nota Editor: Masih ingatkah anda dengan kisah Abudi Alsagoff dan rakannya yang telah memanjat Jambatan Putrajaya? Nampaknya beliau tidak hanya berhenti di situ. Terkini Abudi dan 2 lagi rakannya telah memanjat bangunan kediaman tertinggi di dunia iaitu Marina 101 di Dubai.

Kami berjaya mendapatkan keizinan untuk memaparkan kisah belakang tabir daripada Abudi dan sahabatnya Keow Wee Loong (KiWi)  serta Ibnu Anwar sewaktu mereka memanjat bangunan yang memiliki 101 tingkat ini.

Untuk pengetahuan anda Abudi merupakan jurulatih professional parkour dan kini bekerja di Dubai manakala KiWi pula adalah jurugambar professional bagi sukan lasak ini. Ibnu Anwar pula merupakan seorang interior designer di Dubhai sejak tahun 2007 dan menjadikan aktiviti ‘rooftopping’ sebagai hobi di masa lapang beliau.

Marina 101 (setinggi 1,417 kaki dari paras bumi) merupakan bangunan yang dibina untuk kediaman, masih lagi dalam pembinaan dan dijangka siap pada penghujung tahun ini. Apabila siap nanti, Marina 101 merupakan ‘residential tower’ tertinggi di dunia.

Kita mulakan dengan Kiwi yang pada mulanya merancang untuk memanjat Cayan Tower secara solo.

Menurut KiWi beliau sebenarnya telah berjaya mendapatkan kebenaran untuk memanjat Cayan Tower dari luar bangunan ini namun disebabkan halangan tertentu, beliau telah menukar rancangan.

At least I ask permission to climb this time, to climb the tallest twisted tower in the world. I have failed, but I will be back soon.

Rancangan asal saya adalah untuk memanjat Cayan Tower (bangunan yang memiliki 75 tingkat). Saya merancang untuk memanjat bangunan ni pada jam 12 tengah malam tapi terdapat sedikit kesilapan dalam pengiraan (miscalculated some minor detail). Bila rancangan asal tak menjadi, saya tukar ke plan B. So call up Abudi and Ibnu to join me.

I was planning to climb this building in Dubai alone that day and I found out that my muslim friends Ibnu Anwar and Abudi Alsagoff from Malaysia is working and celebrating their Eid alone here in Dubai, so I call them up and ask them to join me for this project. Never leave your hommie alone during festive season.

This building is still under construction,when it is completed it will be the tallest residential building in the world and the 2nd tallest building in Dubai standing at 427 meters.

The temperature is 44c here in Dubai during summer and inside this steel and cement structure the temperature is as high as 60c , we were cook alive climbing this 101 stories building while evading guard with only 1 bottle of water to share together.

Suhu di Dubai sekitar 44c pada musim panas dan suhu dalam bangunan yang berkonkrit ini pula mencecah 60c. Rasa macam kena masak hidup-hidup masa panjat bangunan 101 tingkat ni sambil mengelak dari kena tangkap dengan pak guard dengan berbekalkan sebotol air yang dikongsi bersama.

We spend a total of 9 hours inside this construction building and wait for the dark to escape Marina 101 without getting detected by the guard.

Kami luangkan masa selama 9 jam di dalam Marina 101 dan perlu tunggu hingga hari gelap sewaktu keluar agar tak kena tangkap dengan pak guard bangunan ni.

I’ve been to many building in the world climbing in freezing temperature, the Shanghai Tower and Ping An Finance Centre above 600 meters, but nothing like this. Is hell, the air is scarce and really hot.

Saya dah panjat banyak bangunan di serata dunia, memanjat masa dalam cuaca paras beku pun ada. Ketinggian Shanghai Tower dan Ping An Finance Center saja sudah melebihi 600 meter, tapi tak ada yang seperti ini. Ni memang neraka sebab cuaca panas gila.

Itulah yang telah diceritakan oleh KiWi. Ada kisah yang lebih menarik sebenarnya yang telah dikongsikan oleh Abudi. Ikuti perkongsian beliau di bawah.

Raya pertama di Dubai. Lepas spend pagi raya kat consulate, makan-makan sikit. Lepas solat jumaat terus gerak Marina. Pagi-pagi lagi member Keow Loong (KiWi) dah message tanya nak gi panjat tak?

Lepas tu dia intro Ibnu Anwar dalam message. Aku pun ucap salaam kat Ibnu Anwar and eid mubarak. Pastu aku ingat lawak gila. Si KiWi pegi buat lawak bodoh cakap “great all Malaysians here, except for one kafir“.

Berdekah aku gelak. Aku terus message “wei  KiWi apa susah, you tak nak jadi kafir terima je lah Islam”. Then dia kata awek dia Melayu Islam. Dia pun memang fikir one day akan revert jadi Islam. Bukan jadi Melayu okay (kepada yang tak tau beza Melayu dengan Islam). Moga Allah beri dia taufik dan hidayah Islam. Amin.

Lepas tu jumpa KiWi je aku bagi dia booklet “Illustrated guide to understanding Islam”. And sembang-sembang cerita pasal Islam kat dia, konsep tauhid.

Baca: Siapa Sangka Pemuda Yang Memanjat Jambatan Putrajaya Ini Rupanya Ahli Jemaah Tabligh

Thanks bro hahahah, dah habis baca – KiWi

Ok. Kita orang tunggu dalam sejam gak baru Ibnu Anwar sampai. Aduhh biasa ar janji Melayu bhai. Takkan hilang Melayu kat bumi selagi janji Melayu subur bahahah.

Kalau kata pukul 3.30PM, dalam jam Melayu perlulah kata jumpa 2.30JM! So gunakanlah waktu JM dengan member-member korang hahah. Nanti tercegat la dorang kol 3 ataupun 3.30PM.

Start panjat bangunan tu naik tangga. Start naik je bangunan ni memang fully covered, tingkap semua tutup rapat. Mati tak de air ventilation seksa. Dalam tingkat belas-belas dapat jumpa tingkap terbukak, tapi kat Dubai ni kalau ada udara pun masih nak nafas susah time musim-musim panas ni. Sebab humidity dia tinggi, lagi tinggi dari Malaysia. Macam rasa duduk belakang kipas aircond.

Naik first 40 floors aku ok lagi naik tangga. Korang tau keadaan macam mana time panjat? Takde air ventilation bhai. Panas nak mati. Udara segar takda. Bau pasir dan habuk. Pastu naik start tingkat 40 ke 50 ke atas dah sampai tempat-tempat rumah-rumah residential dia, mak aih, gelap gulita bhai!! Memang guna lampu led henpon je.

My Eid pretty much was spent climbing this highest residential building in the world. After visiting the consulate in the morning, we went climbing after zohr.

And we were lucky to experience the fireworks from this view! Didn’t even know they have fireworks!  This is the magical moment in the beautiful city of Dubai

Time ni alhamdulillah bawak air, and kaki dah rasa ketat muscle. Jadi kita orang naik setiap 3 tingkat (6 set of staircase) pastu duduk rehat seminit. Time rehat off  lampu phone.

Bhai. Dia punya gelap, panas, macam dalam kubur plak. Senyap pulak tu.
Aku masuk “wei Kiwi, ko tau tak ni macam dalam kubur, gelap, panas”.
Pastu dia melawak “ye ke? Aku rasa kubur lagi sejuk!!” Bahahah. Giler.

Aku cakap kubur kita ikut amalan kita. Kalau baik amalan terbaik, kubur jadi taman-taman syurga. Kalau jilake perangai kubur jadi lembah neraka. Ko tunggu bukan gelap je, ular, cacing segala semua datang.

Pastu kita pun teruskan perjalanan. Lega time aku duduk-duduk boleh kibas baju kurta kat muka ada udara sikit. Gila bhai, takde air ventilation langsung!! Baju aku sampai atas je memang lencun basah bhai. Macam kene ice bucket challenge versi neraka.

Memang aku ingat time naik tangga ni duk zikir Allahuakbar dalam hati. Pastu kekadang rasa light-headed gak. Oxygen kurang. La hawla wa la quwwata illa billah.

We are Malaysian. Nor matter you are Malay or Chinese, we are all Malaysian, we are 1 Family. Spending my first day of Eid Al Fitr with my fellow Malaysian topping the world tallest residential building in the world. Together we stand, divided we fall.– KiWi

Akhirnya, naik-naik sampai jugak level 101 lepas sejam if not more naik tangga! Workout paling gila.

Orang semua ingat senang je naik tower, lagi senang dari hiking. Pegi naik lif, tekan tingkat 100, BAM, rooftop.

Gila lega time sampai atas. Alhamdulillah. Lepas ambik gambar sikit, next challenge. Naik scaffolding sampai atas. Maybe dalam 20 tingkat scaffolding lagi.

Sampai-sampai kat paling peak (432.5m) time maghrib, dapat solat atas tu. Wooo angin kuat gila atas tu.

Memang worth it la naik. Tapi tak nak dah naik lagi sebab dah tengok view dia macam mana. Tobat naik tangga sampai 101 tingkat, sekurang-kurangnya 200 set of stairs. Esok tu kaki aku ‘sore’ gile. Jalan biasa pun sakit. Tak pernah lower body workout macam ni. Hahaha.

Nak cerita kita ni Malaysians, tak kira bangsa. Ok je spend hari raya pertama sama-sama panjat world’s tallest residential building.

Ok tu je. Korang semua tak payah berangan nak panjat.

Say Ma shaa Allah for this photo. Tak dapat bawak jalur gemilang untuk lebaran raya, aku punya human flag pun ok.

Bagi Ibnu Anwar pula, inilah jadinya bila beliau beraya di perantauan. Orang lain berkunjung ke rumah kenalan yang menyambut raya, tapi dia pula suka buat aktiviti gila.

Ni la kerjanya kalau hari raya tak balik Malaysia. KiWi masa ni sibuk tangkap gambar sanggup tinggalkan lemang dengan rendang kat Malaysia katanya.

Pada mulanya tak jangka pun naik bangunan Marina 101 ni sebab KiWi sejak dari kat Malaysia lagi dia cakap nak panjat Cayan Tower. Saya kata ok jer tapi tu la nak panjat time bulan puasa memang pikir 2 kali pikir la. Sebab selalunya saya rooftopping di Dubai ni bulan musim sejuk so tak da la panas sangat kat atas tu.

Another 23 stories climb to the roof – KiWi

Qadarullah KiWi text saya pagi raya tu kata nak panjat Marina 101 dengan Abudi. Saya kata ok jer lagipun entertain tetamu kan tak da kuih raya. Panjat bangunan pun ok la.

Dan ini adalah rooftopping saya yang paling memenatkan tapi berbaloi , giler naik tangga kot sampai tingkat 101! Selalu naik lif jer hehe.

Apa-apa pun ni la kerjanya kalau raya tak balik Malaysia. Menikmati hari raya di Dubai pada ketinggian 1,417 kaki dari paras bumi. Anyway happy dapat chill dengan rooftoppers dari Malaysia sebab sebelum ni buat dengan Russian dan Ukrainian.

Kebahagian hidup hanya menjadi milik orang-orang yang mampu menikmatinya dengan penuh rasa syukur – Ibnu Anwar

Anda juga boleh tonton aksi Abudi, KiWi dan Ibnu Anwar dalam video mereka,  Aksi Berani 3 Pemuda Malaysia Panjat Bangunan 101 Tingkat Di Dubai dan Video Abudi Memanjat Marina 101 Dubai.

Jika anda belum tahu, kisah dan keberanian mereka ini juga telah mendapat perhatian dan disiarkan di Telegraph UK dan Huffington Post. Malaysia memang boleh bhai! Salute!

LIKE dan FOLLOW Vocket di Facebook serta Instagram


Pasangan Istimewa Ini ‘Pergi’ Dengan Membawa Bersama Cinta Sejati Mereka

Teluk Intan kehilangan ‘guru’ paling berharga.

Saya tak kenal mereka berdua tapi saya tahu mereka. Mereka berbangsa Cina dan dikenali oleh semua kaum.

Mereka sentiasa berada di tepi jalan raya sekitar Bandar Teluk Intan mengutip kotak dan tin. Suaminya mengayuh. Isterinya membonceng. Setiap kali ada tin di tepi jalan, isteri akan turun mengutip dan menyimpan dalam plastik.

Kembara mereka berterusan hingga ke belakang pasaraya dan kedai kedai. Mengutip kotak-kotak, dilipat dan diletakkan dalam basikal roda tiga.

Mereka terus kembara. Kadang kala isteri ketawa bila mendengar suaminya membebel. Mereka sebenarnya OKU kategori masalah akal. Tapi mereka tak gila.

Mereka tak ganggu orang. Mereka cuma tenggelam dalam dunia mereka sendiri. Mereka mungkin autistic atau autisme.

Mereka ada sepasang anak lelaki. Kemungkinan kembar yang juga agak lembam (mungkin autistic syndrome disorder) seorang sudah meninggal. Tinggal seorang.

Semalam kedua uncle dan auntie ini meninggal dunia akibat dilanggar lori di simpang lampu isyarat kampung banjar Teluk Intan. Mayat mereka amat sayu.

Dikatakan berpelukan. Mayat isteri di atas suami berpelukan. Seolah-olah sebelum lori melenyek mereka, isteri cuba memeluk isterinya supaya terselamat namun kedua-duanya mati di tempat kejadian.

Sejak detik itu kami warga Teluk Intan kehilangan ‘guru’ paling unik di pekan ini. Kenapa saya gelar mereka guru? Mari saya ceritakan sedikit pengajaran tentang mereka kepada kita.

Mereka uncle dan auntie ini OKU tapi tak pernah meminta malah sudi memberi.
Mereka pasangan setia sepanjang masa bersama. Diatas basikal roda tiga itulah tempat mereka berdua.

Penduduk Teluk Intan begitu tersentuh bila melihat auntie ini mengelap peluh suaminya yang berkayuh. Mereka dilihat kerap berpanas dan berhujan bersama.

Pernah yang ada orang bercerita tentang saat uncle berhenti di station minyak untuk mandi dia memberikan wang pada isterinya. Isterinya menunggu suaminya habis mandi dan isteri menghulurkan air mineral pada suami untuk diminum dan isteri mengelap rambut suaminya.

Selepas itu isterinya minum air dari botol yang sama. Ternyata perbuatan itu sangat menyentuh hati warga. Pasangan yang OKU tapi cinta mereka sempurna.

Berkongsi sekecil kurnia dan rezeki Allah beri. Berpuashati dengan apa yang ada. Pernah diceritakan bahawa uncle ini pernah berkata dia tiada wang untuk pengkebumian anaknya yang mati dilanggar kereta beberapa tahun lepas.

Dia membawa jenazah anaknya menggunakan basikal roda tiga ini sebelum dikebumikan. Dia juga pernah memberi kotak-kotak secara percuma pada guru-guru yang nak balik kampung. Diberi wang dia menolak.

Baca: 3 Luahan Hati Yang Akan Buat Anda Mahu Telefon Ibu Ayah Sekarang

Akhirnya guru tersebut membelikan sedikit keperluan dan minuman lalu diletak dalam basikalnya. Pernah satu hari dia memberi wang kepada seorang anak pasangan Melayu dan Iban bila anak pasangan itu nak beli jajan di kedai.

Semalam dia pergi selama-lamanya dalam keadaan tragis. Selepas ini Teluk Intan tak akan melihat kelibat uncle dan auntie ini bersama basikalnya berkembara disekitar bandar ini.

Tiada lagi lambaian tangan setiap kali mendengar hon dari pemandu yang beramah mesra dengannya. Damailah uncle dan auntie. Damailah bersama cinta mu yang sejati. Damailah.

Gambar ihsan sahabat FB saya Escar Ong dari FB Teluk Intan My

Baca lagi: Perbualan Dengan Bekas Penagih Yang Buat Aku Tersedar Pada Satu Benda Bernilai


13 Kehebatan Pelajar Nigeria Ini Buat Pandangan Kami Tentang Mereka Berubah

Nota Editor : Bagi penggiat eBay, pastinya mereka pernah mendengar tentang penipuan yang dilakukan oleh warga Nigeria. Mereka ini digelar Nigerian Scammer oleh kebanyakan peniaga eBay dan yang terpapar adalah kisah-kisah negatif. Adakala saya terfikir, apa yang tidak kena dengan rakyat negara ini sedangkan ada dikalangan mereka beragama Islam? Hakikatnya negara mereka sebenarnya sedang dalam konflik antara penganut Islam dan Kristian.

Namun selepas membaca kisah ini pandangan saya tentang saudara Islam di sana berubah. Kisah ini asalnya telah dikongsikan di fb wall Ustazah Siti Khadijah. Kami kongsikan semula di sini dengan izin dari penulis asal.

13 KEHEBATAN PELAJAR NIGERIA UniSZA (dikongsi saudara seIslam di sana) |

1. Pelajar Nigeria solat di surau/ masjid 5 waktu.

2. Mereka solat berjemaah 5 waktu (27 ganda pahala).

3. Mereka solat akan awal waktu kerana bagi mereka siapa yang solat lewat adalah muslim yang tidak (mengutamakan urusan akhirat).

4. Saff pertama dipenuhi mereka kerana datang awal berbanding pelajar melayu seolah-olah kita pula yg datang ke tempat mereka

5. Bibir mereka dihiasi dengan kalimah “Assalamuailaikum” (untuk berkasih sayang) dan bertanya khabar.

7. Sentiasa tersenyum apabila berjumpa (sedekah).

8. Kebanyakan mereka merupakan penghafal Al-Quran dan ada kalangan mereka hafiz 30 juzuk.

9. Kebanyakan mereka telah berkahwin pada waktu muda.

10. Mereka menghubungi ibu mereka lebih 5 kali sehari berbanding isteri mereka hanya 2 kali.

11. Mereka akan tidur pukul 10 malam dan bangun 2/3 pagi untuk tahajjud kerana bagi mereka bangun sebelum subuh adalah budaya mereka.

12. Kebanyakan mereka miskin tetapi demi ilmu, mereka berkorban segalanya.

13. Mereka mempunyai akhlak baik seperti rendah diri dan menghormati orang.

*Hitam mata hati lebih dahsyat daripada hitam warna kulit. Hati yang cerah mampu memadamkan kehitaman dunia.


6 Bulan Menanti, Amir Raja Lawak Syukur Berjaya Miliki Perodua Alza

Lebih sedekad dalam industri hiburan, Amir Raja Lawak yang popular dengan tagline ‘I’m sorry’ sering kali mendapat perhatian media dengan celoteh dan telatah beliau. Berjaya muncul sebagai pelakon, pelawak dan usahawan antara yang membuatkan beliau dikenali ramai.

Terbaharu, Amir Raja Lawak menerusi perkongsian di Facebook dan Instagram memaklumkan beliau berjaya memiliki sebuah kereta baharu iaitu Perodua Alza berwarna hitam.

A post shared by Fb/Ig : Air Jagung Amirreka Hq (@amirrajalawak)

Menurut Amir Raja Lawak, proses mendapatkan kereta Perodua Alza generasi baharu ini mengambil masa sehingga 6 bulan. Meskipun terpaksa menanti dalam tempoh yang panjang, individu yang menguruskan proses penjualan ini sangat responsif membuatkan beliau selesa untuk berurusan dengannya.

Menariknya, beliau memilih untuk memanjatkan kesyukuran kepada Allah serta berterima buat semua pelanggan bisnes yang diusahakan beliau iaitu Air Jagung Amirreka serta mereka yang yakin dengan bakat beliau untuk berlakon.

Perkongsian ringkas beliau berjaya mendapat perhatian netizen serta rakan artis yang tampil mengucapkan tahniah atas kejayaan beliau.

Difahamkan Amir Raja Lawak kini lebih memfokuskan kepada perniagaan beliau berbanding menjadi pelakon. Beliau sebelum ini turut mendapat perhatian media selepas berjaya menjadi contoh kepada orang ramai untuk mengeluarkan zakat.

Tahniah diucapkan buat Amir Raja Lawak, semoga lebih banyak kejayaan bakal diperoleh atas hasil usaha usahawan serta pelakon ini.


Kisah Pembantu Rumah Asing Yang ‘Dijual’ Seperti Barang Niaga Di Singapura

Isu perdagangan manusia telah wujud sejak dari dahulu lagi dan pada satu ketika, pernah terjadi di Singapura tidak lama dahulu tanpa ramai yang sedar.

Ia berdasarkan hasil siasatan pasukan laporan Al Jazeera pada tahun 2014 menunjukkan terdapat kedai-kedai di Pusat beli-belah Bukit Timah yang menawarkan jualan pembantu rumah dari pelbagai negara iaitu Filipina, Indonesia dan Myanmar.

Diibaratkan sebagai barang niaga, itulah perasaan yang telah dirasai oleh wanita-wanita ini apabila terdapat beberapa agensi niaga memaparkan wanita-wanita ini seakan sedang melakukan pekerjaan rumah seperti sedang menyeterika baju, menjaga warga emas dan menukar lampin bayi.

Bukan itu sahaja, mereka turut mempromosikan warga ini pada harga yang rendah malah jika pihak majikan ingin menukar pembantu rumah pilihan mereka kepada individu yang berbeza, mereka hanya perlu membayar bayaran sebanyak SGD1.

Menurut Jolovan Wham yang sebelum ini merupakan Pengarah Eksekutif Pertubuhan Kemanusiaan bagi Ekonomi Migrasi (HOME), terdapat kumpulan sokongan yang terdiri daripada pekerja asing bertempat di Singapura telah mengatakan bahawa stereotaip kaum turut digunakan di dalam transaksi pembelian.

Stereotaip tersebut termasuklah orang Filipina sebagai warga yang lebih pintar, warga Indonesia sebagai warga yang kurang cerdik dan warga Myanmar dikenali dengan perwatakan yang sopan dan patuh akan segala arahan yang diberi.

Menurut Kumpulan Pemerhati Hak Asasi Manusia (KPHAM), kebanyakan keluarga di Singapura telah mengambil hampir 206,000 pekerja asing terutama dari negara Indonesia, Filipina dan India.

“Sebilangan mereka telah bekerja lebih masa untuk 7 hari seminggu hanya untuk menyerahkan sebahagian gaji tersebut bagi menyelesaikan caj yang dikenakan oleh agensi pekerjaan.

“Bukan itu sahaja, mereka juga tidak dibenarkan untuk keluar dari tempat kerja mereka walaupun semasa mereka cuti,” tambahnya lagi.

Pihak KPHAM juga turut mengatakan bahawa mandat yang diberi oleh pihak Singapura mengenai hari rehat seharusnya diberi kepada seluruh pekerja asing dan kontrak mereka yang terkini.

“Seperti yang dinyatakan oleh Kementerian Tenaga Kerja, Encik Tan, di dalam parlimen melalui ucapannya, cuti amat penting bagi kesejahteraan fizikal, mental dan emosi pekerja,” kata Nisha Varia, Penyelidik Hak Asasi Wanita di KPHAM.

Setelah isu menjual pembantu rumah di pusat beli-belah berjaya dikawal, muncul pula kaedah yang terbaharu iaitu pengiklanan di laman web dan aplikasi Carousell.

Pada tahun 2018, terdapat sebuah agensi pekerjaan yang didapati telah memuat naik gambar beberapa warga asing yang bertujuan untuk mengiklankan pembantu rumah buat mereka yang berminat.

Seperti produk yang dijual melalui dalam talian, iklan tersebut turut memaparkan wajah mereka, keterangan ringkas mengenai pembantu tersebut serta harga beliau. Jika anda membuat pesanan dan sudah selesai membayar pembantu tersebut akan dilabel sebagai ‘sudah dijual’ atau sold oleh pihak agensi tersebut.

Bagi mereka yang sudah menempah pembantu rumah di laman web tersebut, mereka akan  dilabel sebagai ‘sudah ditempah’ manakala jika terdapat pembantu rumah yang baharu, mereka akan dilabel sebagai new.

Namun, agensi yang bertanggungjawab berjaya disaman pada tahun 2019. Pekerja Syarikat Agensi SRC Recruitment, Erleena Mohd Ali telah mengaku bersalah atas segala tuduhan termasuklah memuat naik iklan tersebut dengan kebenaran majikan beliau. Disebabkan tindakan tersebut, Erleena didenda RM61,200 manakala majikan beliau didenda pada kadar RM238,000 atas 45 kesalahan.

Sejak beberapa tahun yang lepas, negara Singapura telah membaiki dan telah menguruskan hal kebajikan pekerja warga asing termausk menyediakan program orientasi dan mengenakan peraturan yang lebih ketat terhadap agensi pekerjaan.

Pihak pendakwa raya di negara Singapura juga turut berwaspada bagi mengadili majikan yang telah bertindak secara tidak adil atau ganas terhadap pekerja warga asing itu dan akan mengakibatkan denda dan hukuman penjara jika disabitkan kesalahan.

Pembaharuan ini hanyalah sebahagian kecil bagi melindungi pekerja warga asing terutama sekali dalam kalangan pihak wanita. Semoga setiap pembantu rumah di mana sahaja akan dilayan seperti manusia biasa dan bukannya ‘robot’.

Inikan pula isu mengenai dokumentari yang memaparkan realiti sebenar pekerja warga asing di sebuah syarikat yang terkemuka di Malaysia, klik pada pautan di bawah.

Dokumentari Ini Papar Realiti Sebenar Pekerja Warga Asing Di Syarikat Top Glove Malaysia

Sistem Imigresen Tergendala Lebih 4,000 Kali Antara Punca 214,398 Warga Asing Tiada Rekod Keluar Malaysia

Sita Barangan Penjaja Warga Asing Di Sekitar Ibu Kota, Netizen Ucap Tahniah Buat DBKL


Kisah Pembunuhan Epik Dalam ‘Murder On The Orient Express’

Semalam berlangsungnya tayangan perdana untuk filem novel yang ditulis novelis legenda Agatha Christie, Murder On The Orient Express arahan Kenneth Branagh ini mengisahkan perjalanan sebuah kereta api mewah, Orient Express yang sangat popular sekitar tahun 1930an.

Detektif terkenal, Hercule Poirot terpaksa memendekkan percutian beliau di Istanbul untuk pulang ke London untuk menyelesaikan satu kes yang sangat besar yang memerlukan kepakarannya. Secara kebetulan kereta api mewah Orient Express akan berlepas ke London dan Hercule Poirot menaiki kereta api tersebut.

Perjalanan yang sepatutnya memberi ketenangan kepada Poirot bertukar suasana apabila beliau perlu menyelesaikan satu pembunuhan yang berlaku di atas kereta api tersebut. Setiap penumpang di dalam kereta api adalah suspek kepada pembunuhan ini dan bergantung kepada Poirot untuk menyelesaikannya.

Terus kepada huraian filem ini. Perkara pertama yang anda akan perasan dalam filem ini adalah bilangan pelakon Hollywood yang terkenal dalam filem ini. Memang star-studded casts! Penélope Cruz, Willem Dafoe, Judi Dench, Johnny Depp, Josh Gad, Derek Jacobi, Leslie Odom Jr., Michelle Pfeiffer, dan Daisy Ridley pelakon-pelakon yang memeriahkan filem ini. Watak-watak ini nanti sebenarnya berkait antara satu sama lain. Kaitan itu nanti akan diterangkan sepanjang filem ini.

Paling menarik adalah watak utama Hercule Poirot dilakonkan sendiri oleh Kenneth Branagh, pengarah filem ini. Ianya sesuatu yang sukar untuk jadi berlakon sendiri dalam filem yang anda sendiri sebagai pengarah tetapi Branagh berjaya membawa watak Hercule Poirot dengan jayanya. Perkara yang ada akan ingat tentang watak Hercule Poirot ini nanti semestinya misainya yang kalah Wak Doyok.

Saya sukakan pace pada permulaan filem ini dalam membuat pengenalan setiap watak. Walaupun tidak diterangkan secara spesifik, tetapi sudah cukup untuk anda tahu siapa yang akan menaiki kereta Orient Express ini. Suasana tahun 1930an juga berjaya digambarkan dengan baik dalam filem ini. Asyik tengok filem-filem timeline masa akan datang sahaja. Sekali sekala dapat tengok filem gaya begini memang sedap.

Johnny Depp berjaya melarikan dirinya daripada bayangan Jack Sparrow dalam filem ini. Selalunya kalau ada filem-filem Johnny Depp yang baharu, pasti akan nampak juga perangai Jack Sparrow tu. Tapi dalam filem ini, beliau memang sangat in character. Sayangnya penampilan beliau tidak begitu lama. Kenapa? Itu anda kena tonton sendiri.

Ada juga shot kamera yang unik digunakan dalam filem ini yang memberikan lagi keseronokan ketika menonton filem ini. Mungkin ada moment yang slow dalam filem ini ketika proses Hercule Poirot membuat siasatan tetapi anda kena beri sepenuh tumpuan sebab Hercule Poirot akan membuat kesimpulan di hujung filem berdasarkan bukti yang beliau dapat.

Secara dasarnya kalau anda pernah baca novel Orient Express ini, anda sudah tahu jalan ceritanya. Ianya tidak lari langsung daripada novel. Itu bagus untuk anda yang tidak pernah membaca novel ini. Penceritaan novel ini diterjemahkan dalam bentuk live action untuk anda yang lebih suka menonton filem daripada membaca.

Sebab saya tidak pernah baca novel ini, jadi saya memang berikan sepenuh tumpuan pada setiap babak dalam filem ini. Cuma ada peminat novel ini yang sedikit kecewa kerana filem ini yang terlalu sama dengan filem adaptasi karya ini pada tahun 1974. Tetapi itu bukan masalah besar kerana saya sangat enjoy filem dengan genre ini. Mungkin sebab terlalu banyak baca dan tonton filem animasi Detektif Conan. Kami beri rating filem ini 8.5/10. Kalau anda juga minat Detektif Conan, anda akan minat filem ini.


Kisah Pembunuhan Kim Jong Nam Di Malaysia Bakal Ditayangkan Dalam Dokumentari ‘Assassin’

Empat tahun lalu, negara dikejutkan dengan kisah pembunuhan Kim Jong Nam, saudara tiri pemimpin Korea Utara oleh dua orang wanita yang dituduh melakukan perkara tersebut.

Kini, sebuah dokumentari mengenai kejadian hitam yang berlaku di Kuala Lumpur International Airports 2 itu akan merungkai kisah disebalik kejadian itu.

Diberi nama Assassins dan diarahkan oleh pengarah dari Amerika Syarikat, Ryan White. Dia telah menghabiskan dua tahun setengah untuk mengkaji kes berprofil tinggi ini.

Kejadian yang terjadi pada Februari 2017 itu telah berjaya dirakam oleh CCTV dan disiarkan di seluruh dunia, namun sehingga kini, butirannya masih menjadi misteri.

Apa yang kita tahu hanyalah dua wanita, Siti Aisyah dari Indonesia dan Doan Thi Huong dari Vietnam telah didakwa meracun Kim dengan senjata kimia.

Peguam yang mewakili kedua suspek ini menyatakan bahawa kedua wanita ini dipergunakan oleh ejen Korea Utara.

Mereka menyatakan bahawa tindakan mereka itu adalah sebahagian daripada rancangan realiti dan tidak tahu bahawa mereka meracuni Kim.

Bagaimanapun, pegawai dari Korea Selatan dan Amerika Syarikat mendakwa bahawa terdapat gerakan daripada rejim Korea Utara untuk membunuh Kim yang lantang mengkritik pemerintahan keluarganya. Namun dakwaan itu dinafikan oleh Pyongyang.

Selama White menghasilkan dokumentari ini, dia telah mengumpul bukti di luar dan dalam makhamah. Dia hadir ke perbicaraan, menemuramah peguam dan ahli keluarga. Dia juga sempat ke Indonesia dan Vietnam untuk merungkai cerita Aisyah dan Doan.

Namun, belum diketahui bila dokumentari ini akan ditayangkan. Difahamkan, ia akan memasuki pawagam dan juga akan disiarkan dalam bentuk digital.

Rakaman CCTV tertiris pamer saat-saat akhir Kim Jong Nam selepas diracun. Klik pautan di bawah untuk membaca.

Rakaman CCTV Tertiris Pamer Saat-Saat Akhir Kim Jong-nam Selepas Diracun

Kematian Kim Jong-nam, 2 Sebab Hubungan Malaysia-Korea Utara Tidak Terjejas


Kisah Pemuda Atheist Yang Mendapat Hidayah. Anda Pasti Terhibur Dan Kagum

Anda mungkin selalu menonton video saudara Islam kita yang baru tetapi video ini ada kelainannya. Pemuda Aussie ini mencari tujuan hidup setelah diuji dengan dugaan yang hebat ketika menuntut di tahun pertama universiti.

Penceritaan beliau tentang kajian agama serta ditambah dengan jenaka yang bersahaja membuatkan video ini menarik dan wajib dikongsi. Bagi kami pemuda ini mempunyai karismanya tersendiri dalam menceritakan kisah hidupnya.

Jom kita tonton pemuda ini bercerita tentang hasil kajiannya dan ketahui mengapa beliau memilih agama Islam berbanding agama lain. Subhanallah.


Kisah Pencerobohan Dua Kem Tentera Oleh Pengganas Al Maunah Pada 2 Julai 2000

Dalam satu laporan berita semalam, salah seorang bekas penganut kumpulan Al Maunah telah dibebaskan daripada menjalani hukuman penjara sepanjang hayat di bawah Seksyen 121 Kanun Keseksaan kerana melancarkan perang terhadap Yang di-Pertuan Agong ketika menyertai pergerakan Al-Maunah pada tahun 2000.

Dia yang berasal dari Kuala Berang, Terengganu menyatakan rasa syukur setelah dibebaskan sepanjang 20 tahun menjalani hukuman penjara. Selama lapan tahun di penjara Kajang dan 12 tahun di Penjara Marang, dia mengakui bahawa hukuman ini telah banyak mengajar beliau menjadi manusia yang lebih baik.

“Hukuman ini banyak memberi pengajaran kepada saya dan bersyukur banyak ilmu agama dan kemahiran yang dipelajari sepanjang menjalani hukuman di penjara. Saya berterima kasih kepada semua pihak yang terbabit dalam urusan pembebasan,” katanya kepada Berita Harian.

Namun, bagi sesetengah rakyat Malaysia, kejadian yang terjadi pada tahun 2000 ini mungkin sudah dilupakan atau sudah luput dalam sejarah. Tetapi, bukankah sejarah ditulis untuk kita pelajari dan memahami nikmat kebebasan yang kita rasai kini?

Diketuai oleh Mohamed Amin bin Mohamed Razali, kumpulan Al Maunah telah bergerak masuk pada jam 2.50 pagi pada 2 Julai 2000, lebih 20 ahli kumpulan Al-Maunah telah bergerak ke Pos 2 Kem Kuala Rhui dan kemudian ke Kem Bn 304 Rejimen Askar Wataniah pada jam 4.15 pagi.

Kumpulan tersebut menyamar dengan pakaian dan pangkat pegawai kanan tentera serta menaiki tiga unit kenderaan pacuan empat roda jenis Pajero yang diwarnakan dengan warna hijau serta menggunakan nombor pendaftaran palsu yang bermula dengan huruf ‘Z’.

Pegawai tentera yang bertanggungjawab menjaga pintu masuk kem tersebut diperdaya oleh ahli kumpulan Al Mau’nah. Ketika ditanya oleh pegawai kem, mereka menggunakan alasan ingin mengadakan pemeriksaan senjata secara mengejut ke atas kem terbabit.

Hasilnya, pegawai di kem terbabit berjaya diperdaya dan ahli kumpulan Al Maunah yang menyamar sebagai pegawai tentera di bawa masuk ke dalam kem tersebut.

Dengan menggunakan kenderaan Pajero, ahli kumpulan Al Maunah berjaya melarikan sejumlah besar senjata api dan imunisasi. Dilaporkan antara senjata yang berjaya dicuri adalah raifal M16, dua laras raifal Steyr AUG, empat senjata mesingan dan beberapa senjata ringan berserta 18,000 biji peluru.

Mereka kemudiannya menyembunyikan diri di dalam hutan Bukit Jenalik, Sauk. Di sana mereka telah membina sebuah kem untuk tujuan latihan dan merancang untuk menjatuhkan kerajaan Malaysia ketika itu.

Setelah mendapat informasi dari penduduk kampung yang terdengar bunyi tembakan dari arah Bukit Jenalik. Sepasukan polis telah dihantar untuk mengepung Bukit Jenalik bagi menyekat segala pergerakan keluar masuk kumpulan Al Maunah.

Namun nasib tidak menyebelahi pihak polis, apabila dilaporkan dua anggota polis iaitu Sarjan Mohd Shah bin Ahmad, Koperal Detektif Sanghadevan dan anggota komando Grup Gerak Khas Angkatan Tentera Malaysia Truper Mathew Medan telah dijadikan tebusan.

Kumpulan Al Maunah telah memaklumkan bahawa mereka akan menyerang Kuala Lumpur sekiranya tuntutan ke atas Perdana Menteri Malaysia, Dato’ Seri Dr Mahathir Mohamad untuk meletakkan jawatan dalam masa 24 jam tidak dipenuhi.

Dengan kekuatan seramai 300 orang, pada 6 Julai 2000, pihak polis telah menggunakan kaedah emosi dengan mendekati pengikut kumpulan Al Maunah dengan pendekatan keagamaan, kekeluargaan dan muhasabah diri. Hasilnya, dua anggota kumpulan terbabit telah menyerah diri.

Pihak polis kemudiannya cuba untuk memujuk ahli kumpulan yang lain dan ianya membuahkan hasil apabila tujuh lagi anggota kumpulan Al Mau’nah telah menyerah diri.

Dalang kepada segala kekacauan ini, Mohamed Amin turut menyerah diri dan 6 tahun kemudian, Amin dan tiga lagi pembantunya telah digantung sampai mati di Penjara Sungai Buloh.

Terdahulu, 40 militan IS sedia terima hukuman asalkan dapat pulang ke Malaysia. Klik pautan di bawah untuk membaca.

40 Militan IS Sedia Terima Hukuman Asalkan Dapat Pulang Ke Malaysia


Mungkin Kisah Honda Ini Boleh Bantu Keputusan Final Anda Yang Biasa-Biasa Menjadi WOW!

Nota Editor : Kisah ini asalnya diterbitkan di fb wall puan Zuraida Noordin, seorang ex-banker yang mempunyai pengalaman dalam bidang pengurusan pejabat dan juga adalah seorang jurulatih BMC sejak bulan Febuari 2014. Kami menerbitkan semula di The Vocket dengan izin dari penulis asal. Semoga perkongsian ini membuatkan keputusan peperiksaan anda yang biasa-biasa menjadi Wow!

Ketika Soichiro Honda menyambung pelajarannya di Hamamatsu School of Technology, beliau menjadi pelajar yang paling teruk di dalam kelasnya.

Ini kerana permintaan yang tinggi terhadap bisnesnya menyukarkan beliau untuk fokus di dalam tugasan kelas akibat kepenatan bekerja. Beliau enggan untuk menumpukan perhatian terhadap kuliah-kuliah kejuruteraan yang tidak melibatkan pengetahuan tentang ‘piston rings’.

Beliau juga enggan mencatat nota kuliah serta menghadiri ujian penulisan. Apabila pengetua kolej memberikannya peringatan jika beliau tidak menduduki peperiksaan, beliau tidak akan mendapat diploma, Honda berkata;

“Saya tidak tertarik dengan diploma. Ia tidak mampu melakukan apa-apa pekerjaan. Markah saya tidak sebaik pelajar-pelajar yang lain, dan saya tidak menduduki peperiksaan akhir.

Pengetua kolej berjumpa dengan saya dan menyatakan saya perlu berhenti saja daripada kolej tersebut. Saya menyatakan kepada beliau, saya tidak mahukan diploma; ia mempunyai nilai yang lebih rendah daripada sekeping tiket wayang.

Sekeping tiket wayang sekurang-kurangnya menjaminkan anda dapat masuk ke panggung. Sekeping diploma tidak menjaminkan apa-apa.”

Honda tidak lagi meneruskan pelajarannya dan bertindak menjauhkan diri daripada ‘gakubatsa’ (Sistem Rangkaian Jepun), Honda mencipta sendiri rentak jalannya di dalam bisnes.

Yang paling menariknya, Honda membangunkan bisnesnya dengan gaya pengurusan dan terma yang diciptanya sendiri dan tanpa bantuan daripada kroni!


Pengembara Dari Malaysia Berkongsi Pengalaman Melalui Saat Gempa Bumi Di Nepal

Kisah gempa bumi di Nepal menarik perhatian banyak pihak dari seluruh dunia termasuk dari Malaysia. Apatah lagi bila mendapat tahu rakyat Malaysia juga merupakan antara mereka yang berada di sana sewaktu gempa berlaku bumi berlaku.

Saya berjaya menghubungi salah seorang dari rakyat Malaysia yang kini berada di Nepal dan beliau telah sudi kongsikan pengalamannya.

Dikenali di kalangan rakan fb sebagai Menk Wahawangsa, Muazammil Mamat yang pernah bekerja dalam produksi filem ini sebenarnya sedang mengembara backpack selama 6 bulan.

Bermula dari KL pada bulan Mac tahun ini, Menk mengorak langkah ke Bangkok, Siemreap, Pnom Penh, Saigon, Danang, Hanoi, Luang Prabang, Kunming, Chengdu, Lhasa, Tibet Everest Base Camp dan akhir sekali di Kathmandu. Sehingga kini Menk telah melintasi 6 sempadan negara sepanjang 2 bulan di jalanan.

I’m in Kathmandu, Nepal right now. Earthquake 7.8 just happened

Q: Menk travel backpack berapa orang? Dan untuk apa (jika ada dan selain dari untuk backpack)

A: Saya backpack sorang tapi dari Lhasa, Tibet ke Kathmandu saya bergabung jalan bersama pasangan dari Eropah. Ini pertama kali saya ke Nepal dan sedang melakukan dokumentari peribadi.

Q: Sudah berapa hari Menk tiba di Nepal sewaktu kejadian gempa berlaku?

A: Gempa bumi berlaku pada hari ke 3 saya di sini. Semasa kejadian saya berada dalam bilik hostel di tingkat 3, kerana pada malam pertama saya kena keracunan makanan.

After 80 years, earthquake struck again in Kathmandu at where I am right now. 7.8 mag. 700+ death and counting

Q: Apa perasaan Menk sewaktu gempa sedang berlaku?

A: Perasaan saya amat gementar kerana melihat ruang bangunan saya bergerak kanan kiri terhuyung-hayang dan selepas seminit bergetar saya rasa saya akan mati kerana getaran yang kuat dan rasanya tak henti-henti. Saya dengar jeritan yang banyak dari luar hostel saya. Dan saya terus keluar dari bangunan ke kawasan lapang tapi kawasan di bangunan rapat-rapat. Saya ikut crowd yang banyak berlindung di bawah satu bangunan yang seakan-akan kukuh.

Dan pada hari ke 2 gempa bumi saya jumpa geng basikal KE7B (juga rakyat Malaysia) dan selepas itu saya lepak dengan dia orang sampai sekarang. Terima kasih kepada mereka kerana menerima saya seakan-akan saya sekumpulan dengan mereka.

Q: Bagaimana situasi di Nepal ketika ini?

A: Keadaan di Nepal agak kesian. Melihat penduduk tempatan yang duduk di kawasan padang ketakutan kelaparan dan malam kelmarin hujan. Gempa susulan berlaku banyak kali tetapi kekerapan semakin kurang.

Semalam sahaja ade berlaku sekali pada 10 malam. Saya di airport tunggu Mercy datang. Semua berkeliaran kelam kabut lari pergi ke ruang terbuka di depan airport.

Semalam saya pergi ke tempat pembakaran mayat. Sejak gempa bumi lebih 100 mayat dibakar setiap hari. Hari biasa 15-20 mayat sahaja.

Kathmandu aftermath. One of the schools!

Q: Adakah Menk serik untuk ke Nepal lagi selepas ini?

A: Saya tidak serik. Dan saya nak stay sini bantu mereka bersama Mercy. Rakyat Malaysia lain mahu pulang. Bagi saya benda ini akan berlaku di mana-mana. Yang pasti kita kena prihatin dan tahu langkah-langkah keselamatan. Kalau saya balik saya tak boleh bantu apa-apa, hanya tengok berita dan tengok kesengsaraan dia orang.

Saya akan bantu urus logistik untuk Mercy. Abang saya doktor untuk Mercy. Dia datang sini.

Scary experience in Kathmandu. Still going on with little tremors

Q: Bagaimana selepas ni? Adakah Menk akan terus berada di Nepal, teruskan pengembaraan atau balik ke Malaysia?

A: Saya akan stay sini bantu Mercy sampai mereka tidak perlu bantuan lagi dan selepas itu teruskan perjalanan saya ke England.

Q: Ada pesanan atau tips kepada mereka yang akan ke Nepal buat masa terdekat?

A: Tips saya, tak perlu datang lagi. Ada banyak jangkaan akan berlaku kerana gempa bumi masih berlaku di seluruh dunia. Duduk dengan yang terselamat. Kalau nak datang tolong pastikan ada kepakaran atau kemahiran untuk membantu.

Q: Tadi Menk ada bagitau Menk ada buat dokumentari? Boleh ceritakan sikit tema dokumentari Menk?

A: Tema route explorer. Saya tak tau nak translate Bahasa melayu. Tapi motif saya guna kenderaan darat all the way to Leicester, England melintasi sempadan berbagai negara.

Q: Ada pesanan lain yang mungkin Menk ingin sampaikan di sini?

A: Just cakap thanks kepada mereka yang concern dan tanya tentang keselamatan saya terutamanya family dan kawan-kawan rapat. Saya tak bersedia untuk balik lagi dan mahu membantu mereka di sini.

BACA: Gambar Sebelum Dan Selepas Gempa Bumi Di Tapak Warisan Sejarah UNESCO Di Nepal

Terima kasih kepada Menk yang sudi berkongsi pengalaman berharga beliau. Bukan semua orang sanggup terus berada dalam situasi gempa seperti yang berlaku di Nepal tapi Menk telah bertindak untuk terus berada di sana dan menghulurkan bantuan. Salute buat Menk.

Jika anda rasakan rakyat Malaysia semakin kurang prihatin, percayalah masih ramai di kalangan kita yang berjiwa murni.

Anda boleh ikuti update terkini pengembaraan Menk di fb page RoutExplorers, atau di personal fb Menk dan juga di IG RoutExplorers.

Akhir sekali, saksikan rakaman runtuhan salji di pergunungan Everest sewaktu gempa bumi berlaku yang telah dirakamkan oleh pendaki dari Jerman.

LIKE dan FOLLOW Vocket di Facebook serta Instagram